
ESEU DESPRE NATURA 
SI FUNCŢIA SACRIFICIULUI 

A * 

Traducere de Gabriela Gavril 
Studiu introductiv de Nicu Gavriluţă 



laşi, 1997 




Studiu introductiv 


Sacrificiul este principiul vieţii şi sufletul 
tuturor zeilor şi al tuturor fiinţelor. 

(Satapatha Br., VIII) 


SACRIFICIUL - STRIGĂT AL 

RUGĂCIUNII MUTE 

I. Teorii despre sacrificiu 

La sfîrşitul secolului al XlX-lea, imediat după publicarea 
studiilor şi cercetărilor lui R. Taylor, R. Smith şi J. Frazer 
consacrate sacrificiului, şcoala franceză de sociologie a 
religiilor va da o remarcabilă replică teoriilor ansate, 
printr-un text scris de M. Mauss şi H. Hubert. Cei doi 
autori vor publica, în 1899, un amplu studiu polemic 
intitulat Essai sur la nature et la fonction du sacrifice 1 
(Eseu despre natura şi funcţia sacrificiului). Acesta va 
marca definitiv cercetarea în domeniu. Stimulaţi, în special, 
de interpretarea dată sacrificiului de Robertson Smith 
(Lectures on the Religion of tbe Sentites, 1899), autorii 
francezi gîndesc o altă structură a acestuia, una care să nu 
derive dintr-o formă simplă şi primitivă. 

Pentru a glosa pe marginea teoriei sacrificiului formu¬ 
lată de M. Mauss si H. Hubert, vom aduce, mai întîi, în 
atenţie sensurile instituite ritualurilor saerificiale de autorii 

care i-au precedat. 

Unul dintre ei este şi antropologul englez E.B. Tylor 
iReligion in Primitive Culture, 1871). Autorul identifică 
mai multe expresii simbolice şi sociale ale sacrificiului în 
cuprinsul tuturor comunităţilor tradiţionale. Printre acestea 

1. Am folosit în redactarea acestui studiu introductiv ediţia fran¬ 
ceză a textului Mssai sur la nature et la fonction du sacrifice , 
publicat în „Melanges d’histoire des religions”, Paris, Librairie 

Felix Alean, 1929, pp- 1-130. 

este amintit sacrificiul-dar (formă incipientă, originară, 
constînd în schimbul reciproc de daruri dintre sacrificam şi 
zeu); sacrificiul-omagiu şi, în ultimul rînd, sacrificiul- 
-renunţare . Acesta din urmă va fi reluat în textele lui Emile 
Durkheim ( Formele elementare ale vieţii religioase etc.), 
Evans-Pritchard şi Ernst Cassirer {Filosofia formelor sim¬ 
bolice ). Toţi trei sînt de acord că, indiferent de obiectul 
sacrificiului (făptură vie sau simpla ei efigie), acesta presu¬ 
pune renunţare. Ea nu poate avea decît efecte benefice 
„stimulînd voinţa omului, reprimînd multiple şi divergente 
impulsuri naturale" 2 . 

însă autorul care a provocat eseul lui Mauss şi Hubert 
a fost W. Robertson Smith ( Lectures on the Religion of tbe 
Semites , 1899). Acesta situa originea sacrificiului tocmai 
în comunitatea totemică originară. Nu există sacrificiu în 
afara totemului, afirma Smith. Totemul era nici mai mult, 
nici mai puţin decît masca sub care se ascundea adevăratul 
zeu. Sacrificiul a făcut însă ca masca să devină totuna cu 
chipul ascuns. Sub forma totemului, zeul însuşi era periodic 
sacrificat, masticat şi asumat de toţi membrii comunităţii. 
Cu ce rezultate ? Cu ce efecte sociale ? în primul rînd, 
subiecţii umani ai mesei totemice dobîndeau temporar o 
condiţie divină. Mîncînd carnea zeului devii asemenea 
lui. în al doilea rînd, în perspectiva timpului, oamenii 
păstrau - dincolo de efectele restrînse şi imediate ale 
prînzului sacrificial — însemnele unei profunde comuniuni. 
Simplul fapt de a fi fost împreună la ceremonia sărbătorii 
totemului le oferea certitudinea unei solidarităţi sacre, a 
unei comuniuni umane desăvîrşite. Acest fapt simbolic l-a 
determinat pe Robertson Smith să insiste pe sacrificiul- 
-comuniune şi să-l plaseze la originea tuturor formelor 
ulterioare de sacrificiu. 

Pînă la apariţia cărţii celor doi autori francezi, j. Frazer 
0 Creanga de aur, 1890) va fi cel care va deconstrui teoria 


2. Este ideea lui Ernst Cassirer {Filosofia formelor simbolice ), 
conform căreia „limitarea dorinţei” ar fi o formă a renunţării. 
A se vedea, în acest sens, o foarte documentată lucrare semnată 
de Ofelia Văduva, Paşi spre sacru. Din etnologia alimentaţiei 
româneşti , Bucureşti, Editura Enciclopedică, 1996, p. 149. 


Eseu despre natura şi funcţia sacrificiului 

lui Robertson Smith. Nu a fost necesar un nou joc al 
interpretărilor, pentru că înseşi datele problemei eiau, în 
mare parte, false. Astfel, totemismul - fenomen social şi 
religios - era departe de a fi universal. Sacrificii aveau loc 
si în absenţa lui. Mai mult, „sacrificiile-comuniune 
totemice” erau fulgurante, cu totul episodice în istoria 
religioasă a umanităţii. Majoritare erau acele ritualuli înte¬ 
meiate pe o legătură simpatetică întie om şi zeu. „Mîncînd 
corpul zeului (animal sau om), el (primitivul) îşi însuşeşte 
o parte din calităţile şi din puterile zeului” 3 . Ele sînt, după 
părerea mea, o bună ilustrare a ceea ce M. Eliade numea 
a fi degradarea simbolurilor. Mai curînd, aceste tipuri de 
sacrificii ar fi forme ultime, maculate, simplificate ale 
sacrificiului originar. Acesta avea întotdeauna o valoare 
cosmogonică şi, doar uneori, una magică. în întreg com¬ 
plexul cultural circumpacific se regăsea o reprezentare 
iconică, una care figura un om în gura unui monstru. 
Spiritul pozitivist i-a făcut acesteia o lectură simplistă : 
divinitatea vieţuieşte consumînd oameni. Prin urmare, 
dacă lucrurile s-ar petrece şi invers sau dacă omul şi-ar 
consuma semenul, ar deveni şi el asemenea zeului. Nimic 
mai fals. în fond, imaginea se cerea interpretată cosmo¬ 
gonic, arată Mircea Eliade. Sensul era următorul : primul 

om se naşte din divinitatea întunericului. 

M. Mauss şi H. Hubert {Essai sur la nature et la 

fonction du sacrifice ) sînt reţinuţi nu atît de metafizica 
sacrificiului (asemenea lui Eliade) cît, mai curînd, de 
fenomenologia lui. îi reproşează lui Robertson Smith faptul 
de a fi redus „sacrificiul ispăşitor la sacrificiul-comuniune”, 
trădînd astfel adevărata unitate a sacrificiilor. Nu putem 
afirma şi argumenta existenţa unui întreg sistem sacrificial , 
derivat dintr-o formă primitivă şi simplă. „Un asemenea 
sacrificiu nu există” 4 . Există doar un amestec histrionic al 
ritualurilor de sacrificiu. Ele nu sînt „pure , peifect inde¬ 
pendente unele de altele. Sacrificiile din spaţiul teuton, 

a I Frazer, Creanga de aur , Bucureşti, Editura Minerva, 1980, 

voi. IV, p. 72. 

4. M. Mauss, H, Hubert, op. cit., p. 122. 

de exemplu, s-au clasificat în Suhnopfer (sacrificii ispăşi¬ 
toare), Dankopfer (sacrificii de mulţumire) şi Bittopfer 
(sacrificii de cerere). Modelul nu rezistă, susţin Mauss şi 
Hubert, pentru că aceleaşi ritualuri se întîlnesc în toate 
cele trei tipuri. Numai o voinţă arbitrară, perfect nerealistă, 
le poate situa în categorii formale, seci şi irelevante. 

Să înţelegem atunci că nu există o unitate a sacrificiilor ? 
Există, numai că ea se cere altfel înţeleasă. Temeiul acestei 
unităţi constă, mai mult, într-o tehnică de consacrare 
mijlocită de existenţa unei victime şi nu Într-o diferenţă 
specifică de conţinut a sacrificiilor 5 . Unitatea pură a 
sacrificiilor nu există. Dacă totuşi o întîlnim, atunci ea nu 
este decît o construcţie a minţii noastre şi nu un fapt 
propriu-zis al realităţii. Putem nuanţa ideea oprindu-ne 
asupra sacrificiilor hinduse. în ciuda eterogenităţii lor, 
acestea stau sub semnul unei unităţi. Este vorba de o 
unitate duală. Ea cuprinde sacrificiile constante , dar şi pe 
cele ocazionale. Primele sînt legate de anumite perioade 




* ■' '• ' ir» * 'I v . A* s • t t J I -r v ’• ■■ ■ ‘ r v^K-,' u • •- ’ ■*' *t 

Pentru a argumenta falsa tipologie a sacrificiilor, M. Mauss şi 
H. Hubert au în atenţie — printre altele — "sLsagri ficjul ebraig . 
Astfel , în Levitic sa crificii le, sînt reduse la patru forme funda - 
mentale : olâ (care est eumai mult un elem ent descriptiv ce 


constă în prezentarea ofrandei divinită 

ofrandei sau a victimei de natură vegetala, cum o numesc 



Mauss şi Hubert) ; haţţâ t (sacrificiul de ispăşire) şi shelamim 
1 or ific iul co_mumăf" de ~ alian ţ ă, de legămînt ). 6 primă 
observaţie a celor doi sociologi francezi este aceea că, de 
fapt, întîlnim aici două tipuri de sacrificii ( haţţât şi shelamim) 
şi nu patru. Pe de altă parte, toate interferează. J>a o rificiul 
consacrării Marelui Preot, de exe mplo^se comp unecHn /ji T Flr 
„.(sacrific iul ispăşi tQr), din olâ (a rderea victimei^ dar şi din 
s helamim (sacrif iciuLdgJîlultumire). Ult imul constă din consu ¬ 
marea îm preună a unui berbec sacrificat. 

$ a cr if i c iul penfru’purificarea lăuzelor conţine atît haţţât cît şi 
olâ . Prin urmare, nu putem separa şi clasifica decît în mod 
arbitrar şi iluzoriu aceste tipuri sacrificiale. 


Cu totul privilegiat în eseul lor este sacrificiul hindus. în 
cuprinsul acestuia întîlnim toate aspectele specifice ritualurilor 
de sacrificiu. Regăsim aici atît aspecte ispăşitoare (atribuite 
geniilor rele), momente consacrate în exclusivitate divinităţii , 
părţi de comuniune (pe care şi le asumă cel ce aduce 
sacrificiul), cît şi imagini sacerdotale . Există o unitate a acestor 
sacrificii ? Da, dar una extrem de „diferită”. 

sau momente ale anului. Ele au loc „indiferent de voinţa 
oamenilor şi de hazardul circumstanţelor”. Pot fi amintite 
aici sacrificiile zilnice, cele de lună nouă sau lună plină, 
precum şi sacrificiile sezoniere sau pastorale. în schimb, 
cele ocazionale sînt proprii doar anumitor momente din 
viaţa familiei sau a comunităţii: naşterea, tunderea rituală, 
încredinţarea unui copil, căsătoria, moartea etc. Tot ocazio¬ 
nal este şi sacrificiul de ungere şi consacrare a unui rege. 

O altă diferenţă esenţială între interpretarea lui 
Robertson Smith şi cea a lui M. Mauss şi H. Hubert se 
referă la scopul sacrificiului. Smith era convins de faptul 
că un sacrificiu se împlineşte doar atunci cînd victima se 
identifică cu divinitatea. Dimpotrivă, M. Mauss şi H. Hubert 
cred că scopul ultim - atingerea desăvîrşirii — are loc 
printr-o sacralizare a sacrificantului şi nu a victimei. Acesta 
dobîndeşte, în urma consacrării, o cu totul altă condiţie. 
Victima este doar o cale , un mijloc pentru atingerea beati¬ 
tudinii sacre, nicidecum scopul propriu-zis al sacrificiului, 
aşa cum afirma Robertson Smith. „Sacrificiul este un mijloc 
pentru profan de a comunica cu sacrul prin intermediul 
unei victime” 6 . Aceasta din urmă este mijlocul , iar comuni¬ 
carea cu divinitatea scopul. 

Delimitarea celor doi sociologi de teoria unităţii sacrifi¬ 
ciale a lui R. Smith nu este deloc singulară în spaţiul 
culturii franceze. O preia şi nuanţează mai tîrziu Claude 
Levi-Strauss în lucrarea sa Gîndirea sălbatică. După antro¬ 
pologul francez, legătura dintre totemism şi sacrificiu este 
una iluzorie, falsă. Sacrificii au existat şi în afara comuni¬ 
tăţilor totemice. Scopul nu este neapărat identificarea 
victimei cu divinitatea ci, mai curînd, identificarea sacrifi¬ 
cantului cu zeul său. Ea se realiza succesiv, în grade 
diferite. Faptul nu exclude însă existenţa unei tipologii 
sacrificiale. Prin urmare, pot fi ritualuri sacrificiale de 
expirare , cît şi de comuniune. A le aduna însă sub semnul 
originar al unei forme de sacrificiu unic este mult prea 
mult. Nimic din cercetările de teren nu-1 îndreptăţeşte pe 
Levi-Strauss să accepte această presupusă unitate. 

ţ 

6. M. Mauss, Oeuvres, Paris, Les Editions de Minuit, 1969, voi. I, 

p. 301. . .q ».v< K 





































































10 


Mareei Mauss, Henri Hubert 


II. Sacrificiul - fapt social total 

Sacrificiul (lat. sacrificiurn) este un termen compus din 
sa cer (sfînt) şi verbul facere (a face). A sacrifica înseamnă 
a săvîrşi un act sfînt sau, dimpotrivă, a sfinţi o faptă 
omenească. Varianta slavonă a termenului este cea de 
„jertfă”. Definind dintru început sacrificiul, M. Mauss şi 
H. Hubert insistă asupra unui aspect care în eseul lor 
apare drept esenţial: „cuvîntul sacrificiu sugerează nemij¬ 
locit ideea de consacrare şi de aceea am putea crede că 
cele două noţiuni se confundă” 7 . De fapt, deşi comple¬ 
mentare, ele se disting. Consacrarea este doar o condiţie 
(esenţială) a sacrificiului, pe cînd acesta din urmă cuprinde 
un adevărat sistem. De ce totuşi consacrarea este condiţia 
esenţială ? Pentru că, prin mijlocirea ei, un anumit lucru 
trece din spaţiul lumii profane în cel al sacrului. Ofrandele 
sacrificate cu ocazia construcţiei unei case, de exemplu, 
încetează a mai fi aceleaşi la sfîrşitul ritualului sacrificial. 
Ele devin sfinte, transformîndu-se în sufletul noii construcţii. 
Condiţia lor s-a schimbat fundamental. 

Este însă consacrarea una şi aceeaşi în cadrul tuturor 
ritualurilor sau diferă, fiind structurată în mai multe tipuri ? 
Consacrarea diferă, afirmă M. Mauss şi H. Hubert, existînd 
mai multe categorii. în primul rînd, se impune un tip de 
consacrare ce se limitează - prin efectele ei — la nivelul 
obiectului consacrat. Regele consacrat îşi modifică doar el 
singur condiţia şi nimeni altcineva. Identitatea consacrării 
îi epuizează cuprinderea şi realitatea. Tot ce este în afara 
persoanei sale va rămîne în continuare sub semnul pro¬ 
fanului. în al doilea rînd, există tipuri de consacrare care 
,'iradiază dincolo de obiectul consacrat” 8 . Sacrificantul, 
personajul principal al ritualului, deşi transsubstanţia- 
lizează obiectele sau victimele sacrificiului, nu rămîne 
nici el acelaşi. Iese din starea de păcat intrînd în cea de 


7. M. Mauss, H. Hubert, op. cit., p. 9- 

8. îbidem ,, p. 10. 

har. Efectele consacrării îl marchează definitiv. Ieşirea de 
sub semnul condiţiei divine se face prin intermediul riturilor 
de desacralizare. 

Teoria sacralizării şi desacralizării, prezentă în Essai 
sur la nature et la fonction du sacrifice , situează faptul 
sacrificial sub semnul totalităţii. Acesta cuprinde în sine 
totul: profanul şi sfinţenia, sacralizarea şi desacralizarea, 
crima şi jertfa. Este, altfel spus, un fapt social total. 
Cuprinzînd toate atributele lumescului, sacrificiul le trans¬ 
figurează sub semnul eternităţii. 

Ideea a fost dezvoltată înaintea lui M. Mauss şi H. Hubert 
de Joseph De Maistre în Trăite sur Ies sacrifices (1809). 
După De Maistre, sacrificiul este un fapt consubstanţial 
naturii umane. El nu a apărut într-un moment sau altul al 
istoriei pentru ca ulterior să dispară. Dimpotrivă, sacrificiul 
este etern. De ce ? Pentru că însoţeşte în permanenţă 
omul şi face cu putinţă relaţia acestuia cu absolutul. Este 
umbra pămîntească a zeului. Lumina acestuia este Iubirea 
revărsată. Umbra chipului său, în schimb, este mînia şi 
teroarea sacră. Ele se cer împăcate doar prin sacrificii. 
Orice divinitate din panteonul cunoscut este o realitate 
contradictorie şi totală. Cuprinde în sine Binele şi Răul, 
Lumina şi întunericul, înaltul şi Adîncul. în economia 
întregului divin, totul are o justificare. Chiar şi răul. Cu atît 
mai mult „râul” omenesc, atunci cînd acesta ia forma 
crimei sacrificiale. Joseph De Maistre ne pune în faţa unui 
adevăr crud şi cutremurător, reluat mai tîrziu şi de Mauss 
şi Hubert în eseul lor : creatura umană se află „sub mîna 
unei puteri mînioase şi că această putere nu poate fi 
împăcată decît cu preţul unor sacrificii” 9 . Din acest punct 
de vedere, sacrificiile sînt justificate şi ontologic. Argu¬ 
mentul ar putea fi chiar naşterea fiecăruia dintre noi. Am 
venit pe lume zămisliţi „întru fără de legi” ( Psalm 51, 5), 
de propriii noştri (proto)părinţi. Definind natura umană 
în ceea ce are ea mai straniu, aceste „fărădelegi” pot fi 
interpretate şi altfel decît sînt, de obicei, în discursul 


9. Joseph De Maistre, Trăite sur Ies sacrifices. Paris, 1809, voi. II, 
pp. 259-261. 

creştin. Ele nu ţin neapărat de un „păcat originar”, puţind 
fi înţelese ca realităţi situate dincolo de bine şi de rău. 
Naşterea umană, ca şi sacrificiul, în sine nu sînt nici bune, 
nici rele. Ele, pur şi simplu, sînt. Noi le putem numi bune 
sau rele, dar realitatea lor este dincolo de aceste atribute 
omeneşti. Sacrificiul nu este altfel decît este subiectul său 
permanent, omul. împreună cu acesta, sacrificiul se situ¬ 
ează într-o specie a intervalului, între realitatea făpturilor 
demonice şi cea a fiinţelor celeste. Sistemul sacrificial are 
o condiţie ontologică mijlocitoare între Cer şi Infern. Prin 
intermediul lui, creatura umană poate împăca un zeu 
mîniat, oferindu-i tributul de sînge şi carne. Idee a este 
universală, arată De Maistre. La fel şi „vina” noastră de a 
ne fi născut. Prin urmare, cine plăteşte pe altarul jertfei, 
din moment ce toţi sîntem la fel de vinovaţi ? Oricine, 
crede De Maistre. Totuşi, de cele mai multe ori, te 
întîmpină în universul sacrificial o variantă a lumii pe 
dos : inocentul plăteşte pentru vinovat, iar animalul pentru 
om. Se trece peste orice, păstrîndu-se doar principiul 
antipsychon , vicarium animam (suflet pentru suflet sau 
suflet substituit ). Nimic se pare că nu este de făcut în faţa 
acestei condiţii tragice. „Raţiunea rămîne la fel de nepu¬ 
tincioasă ca şi sentimentul” 10 . Alegere nu există : (ne) 
sacrificăm sau renunţăm la a mai exista ! 

Ideea sacrificiului înţeles ca datorie existenţială este 
reluată şi de cei doi sociologi francezi. întotdeauna zeilor 
li se cuvine cultul, slujba sau o parte a victimei. Omul nu 
are de ales, trebuie să ofere. O face însă dezinteresat, 
deschis, „cu inimă plină” sau, dimpotrivă, sacrificiul său 
este chipul disimulat al celui mai feroce egoism. Cei doi 
autori nu aleg o varianta sau alta a răspunsului. Observă 
doar că, în orice sacrificiu, „dezinteresul se amestecă cu 
interesul”. Totuşi, sînt nu puţine situaţiile în care „cel ce 
aduce sacrificiul dă un lucru oarecare, el nu se dă pe sine ; 
el se cruţă cu prudenţă. înseamnă că, dacă dă, el dă 
pentru a primi” * 11 . Indiferent de numărul exemplelor de 

10 . Ibidem, p. 271. 

11. M. Mauss, H. Hubert, op. cit., p. 127. 

sacrificiu cu nuanţă mercantilă 12 , de schimb aproape 
economic, ele nu ne îndreptăţesc să afirmăm faptul că 
acesta ar fi un simplu contract social. în profunzimea lui, 
autenticul sacrificiu nu face decît să repete periodic o 

faptă exemplară, una săvîrşită la începuturile timpurilor 
(illo tempore) de zeul însuşi. 

III. (Âuto)sacrificeul zeului ca model exemplar 

Reluînd ideile lui Mannhardt şi Frazer privind raportul 
dintre sacrificiul zeului şi sacrificiile omeneşti agrare, M. 
Mauss şi H. Hubert afirmă că „în sacrificiul unei persoane 
divine, noţiunea de sacrificiu ajunge la cea mai înaltă 
expresie a sa” 13 . Cei doi sociologi insistă mult pe strania 
filiaţie dintre zeul ce se autosacrifică şi victimele ulterioare 
ale sacrificiului uman. Din moment ce zeul sacrificiului îşi 
asumă el însuşi condiţia de victimă, atunci „trebuie să 
existe cîteva afinităţi între natura sa şi cea a victimelor” 14 . 
Ideea o vom relua însă în secţiunea consacrată sistemului 
sacrificial. 


12. Lectura aproape pozitivistă pe care M. Mauss şi H. Hubert o 
fac - Intr-o anume secţiune a cărţii - sacrificiului este argu¬ 
mentată cu multe exemple din istoria şi sociologia religiilor. 
Dacă zeului grîului, de exemplu, nu i se rezervă nimic din 
recoltă, acesta moare. Dionysos nu poate renaşte, dacă la 
fiecare cules de vie nu i se sacrifică un berbec. Zeii hinduşi 
n-ar mai avea nici un pic de forţă contra demonilor dacă 
oamenii nu le-ar administra, cu sfîntă regularitate, lichidul 
somatic. 

Totuşi, nu cred că un asemenea tip de interpretare este 
adecvat realităţilor sacre ale sacrificiului. Mai curînd, ar fi aici 
prezentă o judecată a celor ultime şi definitive, înfăptuită 
după putinţa şi neputinţa minţii noastre omeneşti. Or, toate 
triumfurile şi eşecurile gîndirii umane sînt total străine reali¬ 
tăţilor sacre. A citi sacrificiul prin grila interesului uman şi a 
banalului contract social înseamnă, în fond, a trăda conţinutul 
simbolic al sacrificiului. De aceea cred că C.G. Jung, deşi 
psihologizează excesiv algoritmul sacrificiului, nu-i trădează, 
totuşi, substanţa simbolica. 

13. M. Mauss, H. Hubert, op. cit. } p. 103- 

14. Ibidem. 

Reţinem, deocamdată, ideea (auto)sacrificiului divin 
ca formă ultimă, absolută a sacrificiului. Abia în ipostaza 
aceasta, el încetează a mai fi lecturat de M. Mauss şi 
H. Hubertîntr-o marcă economică. Dăruirea totală a zeului 
ce se autoimolează prin moarte violentă spulberă orice 
urmă a „interesului”. în acest tainic joc divin, figura inter¬ 
mediară a sacrificiului, cea care mijloceşte între sacrificant 
şi victimă, dispare definitiv. „Zeul, care este în acelaşi 
timp şi sacrificant, este una cu victima şi uneori chiar cu 
sacrificatorul” 15 . Se jertfeşte el însuşi, oficiind astfel un 
sacrificiu pentru toate făpturile universului. Din trupul 
său jertfit vor lua fiinţă toate realităţile lumii şi cosmosului. 

Acest motiv este universal 16 . El are anumite particu¬ 
larităţi în funcţie de spaţiul istorico-simbolic unde este 
atestat. Franciscanul spaniol Bernardino de Sahagun 17 
relatează miturile cosmogonice ale vechilor azteci. Cu 
mult înainte de crearea luminii, zeii s-au regăsit într-un 


15. Ibidem, p. 127. 

16. Fiinţe mitice amorfe, ofidiene sau acvatice sînt sacrificate, din 
trupul lor creîndu-se Lumea şi Universul. Puruşa (Omul 
Primordial) este sacrificat de zei prin moarte violentă. Marduk 
creează, la rîndu-i, lumea sacrificînd pe monstrul acvatic 
Tiamat. în mitologia nordică, fraţii Odin, Vili şi Ve sacrifică pe 
gigantul Ymir. Din trupul lui mort şi sfîrtecat vor lua naştere 
toate realităţile din cuprinsul acestei lumi. în schimb, mito¬ 
logia de sorginte maniheistâ din Iran privilegiază perechea 
antinomică Ormuzd - Ahriman. Ultimul va sacrifica pe 
Gajomard, un misterios om primordial. La vechii australieni, 
zeiţa Hainuwele se autoimolează, din trupul său născîndu~se 
toate fructele pămîntului. 

Sînt toate acestea reprezentări mitologice ale (auto)sacri- 
ficiului divin. Semnificaţia lor constă în iaptul că au devenit 
modele exemplare, arhetipuri ale tuturor activităţilor umane 
tradiţionale. într-un anumit fel, deseori neconştientizat, noi 
mai repetăm şi astăzi gesturile paradigmatice ale zeilor care 
prin (auto)sacrificiu au adus la fiinţă această lume. 

17. Vezi, în acest sens, Bernardino de Sahagun, Histoire des choses 
de la Nouvelle Espagne\ traducere franceză de Jourdanet şi 
Simeon, Paris, 1880. A apărut şi varianta românească a textului 
lui Bernardino de Sahagun, Istoria generală a lucrurilor din 
Noua Spanie , prefaţă, traducere şi note de Narcis Zărnescu, 
Bucureşti, Editura Meridiane, 1988. 

Olimp al lor, pe numele lui aztec Teotibuacan. Ce anume 
i-a adunat pe toţi împreună ? Nevoia de a face cu putinţă 
pe luminătorii Universului. „Cine va lua asupra lui sarcina 
să lumineze lumea ?”, fu atunci întrebarea esenţială. S-a 
oferit zeul Tecuciztecatl şi leprosul Nanauatzin. Ultimul 
dintre ei era un bubas, , un zeu plin de bube. împreună 
vor săvîrşi ritualul sacrificiului divin. După ce toate ofran¬ 
dele posibile au fost epuizate, veni rîndul celor doi celeşti 
să-şi ofere propriile vieţi drept sacrificiu. Tecuciztecatl 
ezită. încearcă de patru ori să-şi ofere trupul focului sacru, 
fără a reuşi. Deşi zeu, „generozitatea” lui s-a dovedit a fi 
limitată. Bubosul Nanauatzin nu avu însă nici o reţinere. 
Se dărui de prima dată focului. Prin sacrificiul lor, ambii 
vor renaşte sub chipul luminătorilor. Primul, zeul care a 
ezitat, va reapărea în ipostaza lunii de pe cer. Celălalt, 
Nanauatzin, a devenit astrul zilei. Strălucirea lui era acum 
egalată doar de curajul cu care s-a autosacrificat. 

O dată sacrificiul început de cei doi zei azteci, el va fi 
continuat de Quetzalcoatl , zeul suprem. Acesta va ucide 
ritualic pe toţi ceilalţi zei: „le smulse inimile şi puse cu 
ele în mişcare aştrii nou-născuţi” 18 . Sensul sacrificiului 
aztec devine acum limpede. Lumea şi Universul au fost 
create prin intermediul (auto)imolării unor zei. Al violenţei 
fondatoare, cu alte cuvinte. Prin urmare, lumea oamenilor 
şi războiul există „pentru ca să existe oameni cărora să li 
se poată lua inima şi sîngele, ca soarele să aibă ce mînca” 
(Historia de los Mexicanos por sus Pin tu ras, cap. VI). 
Această mentalitate străină, greu inteligibila europeanului 
cultivat anunţă totuşi deosebita valoare sacră şi socială a 
sacrificiului. „în fiecare an, în onoarea soarelui, mexicanii 
ţineau cele patru zile de post pe care le ţinuseră şi zeii. 
După care jertfeau în foc indivizi bolnavi de lepră, 
asemănători zeului bubos, cel bolnav de piele” 19 . Crimă, 
cruzime, animalitate dezlănţuită ? Nimic din toate acestea ! 


18. Georges Bataille, Partea blestemată. Eseu de economie gene¬ 
rală, traducere şi postfaţă de Bbgdan Ghiu, Iaşi, Editura 
Institutul European, 1994, p. 50. 

19- Georges Bataille, op. cit., p. 50. 

Oamenii sud-americani practicanţi ai sacrificiilor sînge- 
roase aveau cu toţii noţiunea de crimă şi păcat. N-o 
asimilau însă deloc cu cea de sacrificiu. Acesta nu era o 
abatere de la normele juridice şi morale ci, dimpotrivă, 
era o expresie a respectării şi venerării lor. Numai 
sacrificiul, repetat periodic, făcea cu putinţă existenţa 
zeilor, viaţa socială a oamenilor şi recolta omului viitor . 
De aceea, deşi nu poate fi înţeles deplin şi justificat în 
viziunea europeanului modern, sacrificiul trebuie acceptat 
ca pe un fapt simbolic şi cultural cu totul special. Este 
exact ceea ce nu au făcut conchistadorii spanioli (evident 
creştini!), atunci cînd au transformat „societatea sacri¬ 
ficiului” într-una a „masacrului”. Violenţei sacre, savîrşită 
ritualic, i-a luat locul violenţa arbitrară şi absolut gratuită 
a mult prea cucernicilor călugări spanioli. „Mila” lor, 
săvîrşită numai în numele lui lisus, a făcut cu putinţă 
apariţia celui mai „demenţial şi cutremurător prin dimen¬ 
siunile lui (atît cantitative cît şi calitative) genocid din 
istoria umanităţii, soldat cu un înfiorător record al exter¬ 
minării (directe, cît şi, mai ales, indirecte, prin tratamentul 
inuman al supravieţuitorilor şi prin boii) : în 1500 Mexicul 
avea o populaţie de 25 de milioane de locuitori, iar 
America Latină circa 80 de milioane. în 1600 în Mexic mai 
trăiau doar un milion de indieni, iar în întreaga Americă 


20. Ideea sacralităţii sacrificiului la vechii azteci este splendid 
prezentată de Mircea Eliade. în convorbirile sale cu Claude- 
-Henri Roquet, din 1978, istoricul român al religiilor spune■ 
„pentru azteci sacrificiul uman avea acest sens, anume că 
sîngele victimelor omeneşti îl hrănea şi întărea pe zeul-soare 
şi pe zei în general”. Pentru a fi mai clar înţeles, Eliade pune 
în antiteză sacrificiul aztec cu cel practicat de nazişti sau de 
comunişti. Ultimul avea valoare „imanentă, istorică”. Nimicirea 
în lagăre a milioane de oameni era interpretată drept o 
condiţie esenţială a victimei omului blond, nordic, a arianului 
pur. Pentru comunişti, sacrificarea „duşmanilor poporului” 
era şi ea o condiţie obligatorie pentru intrarea în „raiul” 
societăţii fără stat şi clase a proletarilor învingători. Nimic din 
toate acestea la vechii azteci (Mircea Eliade, încercarea 
labirintului , traducere şi note de Doina Cornea, Cluj-Napoca, 
Editura Dacia, 1990, pp. 110-111). 

Latină, doar 10 milioane (mai supravieţuiau doar 10%, 
90% fuseseră exterminaţi în numele... Crucii)” 21 . 

Un alt spaţiu istorico-simbolic cu totul reprezentativ 
pentru (auto)sacrificiul zeului este cel hindus. De aici 
învăţaţii vedici au adus lumii civilizate patru tipuri 
de modele cosmogonice. Acestea ar fi: „1) creaţia prin 
fecundarea Apelor originare ; 2) creaţia prin sfîrtecarea 
unui Gigant primordial, Puruşa ; 3) creaţia plecînd de la o 
unitate - totalitate, fiinţă şi totodată nefiinţă ; 4) creaţia 
prin despărţirea Cerului de Pămînt” 22 . Motivul cosmogonic 
care îi reţine, în mod deosebit, pe M. Mauss şi H. Hubert 
este al doilea, cel consacrat creaţiei prin imolarea unei 
fiinţe originare. Autorii francezi vor privilegia, în acest 
sens, celebrul Imn X, al creaţiei, din Rg Veda ( Essaied. 
cit. } p. 120). Aici Puruşa, Omul Primordial, este gîndit 
ca o făptură desăvîrşită, androginicâ. Printr-o stranie 
alchimie - situată în afara puterii de înţelegere a raţiunii 
umane - acest Om arhetipal îşi va zămisli energia 
creatoare feminină ( Viraj sau Saktî ). Aceasta va sfîrşi prin 
a-1 naşte. Zeii îl vor sacrifica, iar „din corpul său tăiat în 
bucăţi se nasc animalele, elementele liturgice, clasele 
sociale, pămîntul, cerul, zeii” 23 . Ultima strofă din Puruşa - 
sîikta (Rg Veda , X) dezvăluie şi ascunde, în acelaşi timp, 
paradoxul acestei făpturi arhetipale. Totul este cuprins în 
formula : „Zeii au jertfit jertfa prin jertfă”. Ce înseamnă 
aceasta? Un paradox sugestiv privind condiţia primului 
sacrificiu divin : zeul sacrificator este, în acelaşi timp, 
divinitate a sacrificiului 24 şi victimă sacrificialâ. Precedînd 
creaţia, face ca totul să se nască din trupul său sfîrtecat. în 
textele brahmanice tîrzii, cuplul Puruşa-Prajăpati apare 


21. Ioan I. Ică, Sacrificiul nostru cel de toate zilele . Antescriptum 
patetic şi pseudo-ştiinţific la un (im)posibil „discurs despre 
sacrificii ”, în „Transilvania”, nr. 1-2/1993, pp. 20-21. 

22. Mircea Eliade, Istoria credinţelor şi ideilor religioase. De la 
epoca de piatră la Misterele din Eleusis, traducere şi pcrşţfaţâ 
de Cezar Baltag, Bucureşti, Editura Ştiinţifică, 1992, vol> I, 
p. 224. 

23* Ibidem, p. 225. 

24. în acest caz, Puruşa apare asociat în textele tîrziţ cu rzeul 
Prajăpati P f .. 

identificat cu Universul , cu Timpul ciclic şi cu altarul 
focului . Sacrificiul acestei întreite unităţi repetă „actul 
primordial al creaţiei şi asigură continuitatea lumii pentru 

anul viitor” 221 . 

Totuşi, acest fapt originar şi exemplar a intrat într-o 
zonă crepusculară. Referindu-se la miturile şi scenariile 
sacrificiale în care personajele principale sînt zeii înşişi, 
M. Mauss şi H. Hubert observă că, de fapt, „originea 
miturilor de această forma a fost în general uitată , ele sint 
prezentate drept confruntări meteorologice (s.n.) între zeii 
luminii şi cei ai tenebrelor sau ca un abis între zeii cerului 
şi cei ai infernului” 26 . Faptul acesta nu-i împiedică însă pe 
cei doi autori să analizeze cu multă fineţe şi întreaga 
fenomenologie a sacrificiului uman. Indiferent de timp 
sau regiune istorică, sacrificiul a existat şi a funcţionat în 
cuprinsul unui sistem sacrificiul cu totul special. 


■£] 






■I 

25. Mircea Eliade, op. cit., p. 229* | 

26. înţelegerea miturilor creaţiei drept expresii ale unor naturale 
confruntări meteorologice aparţine filologului Max Mullei 
(1823-1900). Pe acest autor german l-au avut în atenţie 
M. Mauss şi H. Hubert atunci cînd au numit irelevanţa socială 
a unor secvenţe cosmogonice. Muller s-a impus în istoria 
religiilor - arată M. Eliade - printr-o metodă filologică de 
cercetare a realităţilor sacre. Mitul, după el, şi-ai avea originea 
în fenomenele naturale, chiar meteorologice. Mitul lui Cronos, 
de exemplu, al zeului care-şi devorează şi îeguigitează copiii 
n-ar fi altceva decît expresia „mitico-poeticâ” a Cerului care 
devorează norii, dîndu-le apoi drumul! Prin urmare, naşterea 
zeilor nu ar fi decît o „boala a limbajului . Faptul ca unul şi 
acelaşi obiect poate avea mai multe nume (polisemie), iai 
acelaşi nume poate fi dat la mai multe obiecte deodată 
(omonimie) este suficient pentru a provoca confuzia. Aceluiaşi 
filolog german îi aparţine şi conceptul de nomina - numina : 
ceea ce era la început un nume {nome fi ), devine mai tirziu o 

divinitate {numen). .v 

IV. Metafizica şi sociologia sistemului 

sacrificiai 

Sacrificiile nu sînt fapte izolate, întîmplătoare, nesem¬ 
nificative, existente undeva la periferia unor comunităţi 
sau societăţi. în fiinţa şi desfăşurarea lor, ele cuprind 
întregul spectru social. Chiar spectatorul, omul privitor de 
pe margine este - într-un fel sau altul - integrat sacrifi¬ 
ciului. Cum ? Prin chiar efectele lui. Sacrificiul unei făpturi 
umane, animale sau vegetale, consacră uneori o întreagă 
comunitate. îi anulează întreaga tensiune şi umoare 
îndelung acumulate. Sacrificiul reînnoieşte spiritul unei 
întregi comunităţi. 

Din punct de vedere sociologic, sistemul sacrificiai 
este reprezentat de M. Mauss şi H. Hubert în următoarea 
componenţă : 

a. Sacrificatorul. întotdeauna, el este „subiectul care 
colectează beneficiile sacrificiului sau îi suportă efectele” 27 . 
Chipul social al acestuia poate fi simplul individ, grupul, 
clanul, tribul şi, uneori, chiar societatea secretă. 

La acest prim nivel al sistemului sacrificiai regăsim 
întotdeauna, cred M. Mauss şi H. Hubert, şi o parte din 
reprezentările sacrificiului. Mai exact, familia sau comu¬ 
nitatea - în calitate de sacrificatori - pot fi reprezentate de 
bărbatul cel mai în vîrstă, respectiv de magistraţii acelei 
comunităţi. 

b. Obiectele sacrificiului. „Vom numi obiecte ale sacri¬ 
ficiului acele lucruri în vederea cărora are loc sacrificiul” 28 . 
Ele cuprind trupurile şi vieţile fiinţelor umane, animale şi, 
nu de puţine ori, ofrandele vegetale. Rolul lor social şi 
sacru este acela de a prelua o parte din efectele sacri¬ 
ficiului (împreună cu sacrificatorul) sau, dimpotrivă, de a 
şi le asuma îri întregime. Aceasta deoarece sacrul prezent 
într-un obiect profan sfîrşeşte prin a-1 distruge. Devine 


27. M. Mauss, H. Hubert, op. cit., p. 11. 

28. Ibidem , p. 12. 

insuportabil în actuala condiţie umană. Este motivul 
pentru care sacrificatorul ce se apropie direct, re mijlocit 
de realitatea sacră, fără prezenţa victimei sacrificiale, 
poate sucomba. „Dacă s-ar angaja pînă la capăt în iit, el ar 
găsi moartea şi nu viaţa” 29 . Nu se întîmplâ aşa, pentiu că 
intervine victima care îl răscumpără 30 . Ideea îmi pare a fi 
fascinantă prin universalitatea şi expresiile sociale pe care 
aceste obiecte ale sacrificiului le cunosc in întieaga lume. 

O voi relua: 

c. Locul sacrificiului . Niciodată spaţiul sacrificiului nir 
a fost unul profan, obişnuit. El a fost sacralizat prin însăşi 
desfăşurarea ritualurilor. Sacralitatea spaţiului se comple¬ 
tează cu cea a timpului in care sacrificiul este permis. Nu 
orice moment era destinat operaţiei sacrificiale. „în Asiria, 
de exemplu, erau interzise zilele de 7, 14 şi 21 ale lunii 3 . 
Revenind asupra locului de sacrificiu, remarcăm impoi- 
tanţa pe care i-o acordă cei doi sociologi francezi. Locul 
sacrificiului are întotdeauna runcţia mijlocitorului. Face 
cu putinţă relaţia dintre sacrificator şi zeul căruia îi este 
destinat sacrificiul. Locul sacrificial se interpune între om 
şi zeu. „Prin aceasta sacrificiul se distinge de majoritatea 
faptelor desemnate sub numele de alianţă prin sînge, 
unde în schimbul sîngelui se produce o fuziune directa a 
vieţii umane cu viaţa divină” 3 '. Ca exemplu poate fi invo¬ 
cată ofranda părului. în acest caz, ceea ce se. oferă face 
parte integrantă din trupul sacrificatorului. Lipseşte însă 
spaţiul special destinat ceremoniei sacrificiale (templul, 
de exemplu), după cum lipsesc, mai ales, obiectele sacrifi¬ 
ciului înţelese ca realităţi diferite faţă de sacrificator. Pe 

29. Ibidem, p. 125* /fe 

30. Istoria şi sociologia religiilor oferă numeroase exemple in 

acest sens. Iată unul dintre ele. în Vechiul Testament, Moise 
neglijează a-şi mai circumscrie fiul. Atunci Iahve, total nemul¬ 
ţumit, hotărăşte să se răzbune. Pentru a preîntîmpina mînia 
divina, femeia lui Moise a tăiat cu violenţă piepuţul copilului, 
aruiicîndu-1 Ia picioarele Domnului. „Distrugerea prepuţului 
l-a mulţumit pe Dumnezeu care nu l-a mai distius pe Moise, 
ci l-a răscumpărat” (M. Mauss, H. Hubert, Essai ..., ed. cit., p. 126). 

31. Ibidem , p. 33. 

32. Ibidem, p. 12. 9 

scurt, în cazul alianţei de sînge, sistemul sacrificial nu mai 

este prezent. Prin urmare, după M. Mauss şi H. Hubert, 

alianţa nu poate fi niciodată interpretată în termenii unui 
sacrificiu. 

* 

* * 

Ne vom opri asupra celui de-al doilea element al 
sistemului sacrificial : obiectul sacrificiului. Cine poate fi 
obiect al sacrificiului ? Orice fiinţă vie sau o simplă ofrandă 
vegetală, cu condiţia de a fi distruse în timpul sacrificiului. 
La începuturile sale, sacrificiile aveau ca obiect făptura 
umană. Prezentate într-o ordine cronologică, obiectele 
sacrificiului ar fi următoarele : 

1) Omul- victimăsacrificială. Societatea hindusă s-a 
remarcat, în mod deosebit, prin sacrificiul făpturii umane. 
Acolo unde asvamedha (sacrificiul calului) îşi atingea 
limitele, dincolo de care nu se mai putea trece, intervenea 
Puruşamedha (sacrificiul bărbatului). Era jertfit un brahman 
sau un kşatriya (războinic), oameni cumpăraţi cu un număr 
remarcabil de animale. Acestea erau cruţate, iar omul 
sacrificat. Nu cred că este vorba aici de o manifestare 
socială a decrepitudinii şi naturii bestiale ascunse a 
omului. Ar fi vorba, mai curînd, de un act sacru şi cultural. 
Textele lui Eliade ne invocă cel puţin două argumente în 
acest sens. Primul constă în recitarea imnului cosmogonic 
Puruşasukta CRg Veda, X, 90). Sacrificiul făcea cu putinţă 
identificarea bărbatului-victimă cu însuşi zeul Prajăpati. 
în anumite variante mitologice, acesta s-a autosacrificat 
pentru a putea crea lumea şi cosmosul. Al doilea argument 
numeşte schimbul de cuvinte obscene din timpul sacrifi¬ 
ciului, care are loc între brahmani (preoţi) şi membrii 
comunităţii. El trebuie iarăşi citit simbolic, trimiţînd la 
anularea oricărei norme şi ordini sociale, la înstăpînirea 
haosului. Neantul social semnifica sfîrşitul necesar al 

oricărui timp/pentru ca noua viaţă pe care sacrificiul o 
instituia să devină cu putinţă. 

Analizînd omul ca obiect sacrificial, textul lui M. Mauss 
§i H. Hubert nu ocoleşte nici spaţiul sud-american. „Religia 
mexicană oferă exemple bine cunoscute de identificare a 

victimei cu zeul”, afirmă autorii francezi. Şaizeci şi opt de 
ani mai tîrziu, ideea va fi reluata şi nuanţată de un alt 
autor francez (Georges Bataille, Partea blestemată , lucrare 
apărută în limba franceză, într-o primă ediţie, la Paris, în 
1967). Victima sacrificiului, afirmă Bataille, din chiar clipa 
în care a fost aleasă, devine o parte blestemată , „sortită 
pieirii violente”. Nu-şi mai aparţine în întregime, devenind 
un însemn special al întregii comunităţi. Asupra ei se vor 
revărsa, o dată cu sacrificiul, toate umorile şi idiosincrasiile 
acumulate de respectiva comunitate. Condiţia ei este cu 
totul specială. Nefiind sacrificată, victima continuă să 
fiinţeze în ordinea normală a lucrurilor. Viitorul bărbat, 
care urma a fi sacrificat, continua să fie asemenea 
celorlalţi. Pe de altă parte, din chiar momentul alegerii, el 
cultiva o stranie şi profundă relaţie cu torţionarul. Acesta 
îi va permite totul, fapt extrem de neobişnuit. Libertatea 
sexuală şi frenezia simţurilor devin fără limită pentru 
tînăra victimă. Esenţială este însă erata re a lui ca pe o 
divinitate. Viitoarea victimă era astfel imaginea vie a zeului 
însuşi pe pămînt. 

Condiţia paradoxală a victimei a făcut obiectul a doua 

sacrificiului ? Nu cred că există o justificare, din moment 
ce R. Girard nu face decît să reia şi să nuanţeze teza celor 
doi autori privind natura ambivalenţă a sacrificiului. 
Sociologii francezi argumentează ambiguitatea sacrificiului 
prin chiar ambiguitatea victimei sacrificiale : „este criminal 
să ucizi victima pentru că ea e sacră... dar victima nu ar fi 
sacră dacă nu ar fi ucisă” 35 . Pentru toţi trei sacrificiul este 
„un lucru sfînt” de la care nu te poţi abţine fără a comite 
o neglijenţă gravă şi, în acelaşi timp, o crimă pe care 
săvîrşind-o, te expui unor riscuri foarte mari. 

Funcţia sacrificiilor ar fi, în interpretarea lui Rene 
Girard, aceea de a aplana violenţele interne ale unei 
comunităţi, înainte ca acestea să fi izbucnit. Cum? 
Sacrificîndu-se o fiinţă vie. Care anume? Oricare, cu 
condiţia de a nu fi foarte apropiată sau foarte îndepărtată 
comunităţii 36 . De ce ? Pentru că, în acest caz, moartea ei 
sacrificialâ ar declanşa un lanţ fatal al răzbunărilor. Putea 
fi totuşi acesta întrerupt ? Da. De către cine ? în societăţile 
moderne de către sistemul judiciar. Apare atunci, în mod 
firesc, întrebarea : dar comunităţile vechi, arhaice, aveau 
ele un sistem judiciar ? Răspunsurile sînt diferite 37 . Atunci 


cărţi semnate de Rene Girard 33 . Poate nu l-aş fi invocat înjl3: S.lbidem, p. 7. 

acest studiu introductiv dacă una dintre lucrările sale, 1 36. Atunci cînd victima sacrificialâ este foarte diferită de membrii 
Violenţa şi sacrul, n-ar fi plecat tocmai de la textul lui J jjP ro P iatâ s ^r[{iciu\ cunoaşte 

M. Mauss şi H. Hubert consacrat sacrificiului. Polemica pe 
care cei doi o întreţin cu Robertson Smith este reluată de 
Girard contra lui M. Mauss şi H. Hubert. în viziunea lui 
Rene Girard, cei doi nu ar spune nimic despre originea 
sacrificiilor şi aproape nimic despre natura sau funcţia 
lor, „deşi aceste două cuvinte figurează în titlul lucrării j 
lor” 3 *. Teza lui R. Girard nu ne pare a fi întru totul * 
convingătoare. Cum se justifică afirmaţia că M. Mauss şi 
H. Hubert n-ar fi spus „aproape nimic” despre natura 


fii fi; 

;.r 


33. Este vorba de La Violence et le Sacre , Paris, Editions Bernard 
Grasset, 1972, şi de lucrarea Des choses cachees depuis h 
fondation du monde , Paris, Editions Bernard Grasset, 1978. 

34. Rene Girard, Violenţa şi sacrul , traducere de Sorin Antohi, 
Bucureşti, Editura Nemira, 1995, p. 99. 

un desâvîrşit eşec. Un exemplu îl poate constitui personajul 
Herakles al lui Euripide. Eroul grec, întoreîndu-se acasă îşi 
găseşte soţia şi copiii pregătiţi pentru a fi sacrificaţi de uzur- 
patoiul Lycos. Acumulînd violenţa impură în urma uciderii 
acestuia, Herakles va trebui să oficieze un sacrificiu expiator. 
Vede insa sub chipul soţiei şi al propriilor copii pe vechii săi 
duşmani. Prin urmare, îşi va sacrifica familia. A fost acesta 
riscul asumat al sacrificării unui om foarte apropiat şi în 
acelaşi timp, foarte îndepărtat (tiranul Lycos). 

37. Br. Malinowski (Crime and Custom in Savage Society, 1926) 
distinge între semnele dreptului penal şi civil în cadrul 
societăţilor arhaice. Concluzia autorului polonez este că, de 
fapt, ideea de justiţie în sens modern este aproape inaplicabilă 
acestor străvechi comunităţi. Radcliffe-Brown (TheAndaman 
Islanders, 1922) ajunge la concluzii similare. Andamanezii 
aveau o conştiinţă socială a diferenţei dintre bine şi rău. 
Totuşi, pedepsirea unei crime de către comunitate nu exista 
Fiecare se răzbuna personal, daca dorea şi, mai ales, dacă 

cînd sistemul judiciar nu exista sau nu funcţiona eficient, 
sacrificiul avea rolul preventiv în ceea ce priveşte violenţa. 

Argumentaţia iui Rene Girard pleacă de la deconstrucţia 
opiniei comune conform căreia răzbunarea ar domoli 
violenţa. Dimpotrivă, răzbunarea este cea care trebuie 
stinsă 38 . O dată începută, ea ar declanşa un cerc vicios al 
nesfîrşitelor crime şi răzbunări. Tocmai de aceea sacrificiul 
devine un instrument de prevenţie contra marii violenţe. 
Are scopul de a polariza „tendinţele agresive asupra unor 
.victime reale sau ideale, însufleţite sau neînsufleţite, dar 
întotdeauna nesusceptibile (s.n.) de a fi răzbunate” 39 . 
Dimpotrivă, în societăţile unde sistemul judiciar a fost viu 


îndrăznea să o facă. Robert Lowie (Primitive Society, 1947) ia 
în discuţie modurile de administrare a justiţiei in societăţile 
primitive. Acestea se diferenţiau in funcţie de existenţa/ 
inexistenţa unei „autorităţi centrale”. Cele care nu aveau se 
foloseau, în rezolvarea litigiilor, de puterea coercitiva a 
grupului de înrudire. Se pare ca modelul a fost îeluat, fiind 
prezent şi în confruntările moderne dintre statele suverane. 

38. Un asemenea ritual de stingere a dorinţei de răzbunare este 
prezent şi în cazul organizaţiei secrete Societatea Leopardului 
„Ca să poată deveni membru, fiecărui proaspăt om-leopard i 
se cerea să facă o jertfă de singe, de obicei o fată de 14 ani 
sau mai mult, fie din familia lui, fie din aceea a soţiei. O dată 
aleasă, familia fetei era «implorată» în mod ritual pentru trupul 
fetei; răspunsul era, şi el, ritual ; refuzul însemna sacrificiul 
de sine (s.n.). In noaptea dinaintea uciderii, iniţiatul şi patru 
tovarăşi alergau prin pădure, urlînd ca leoparzii. In noaptea 
sacrificiului, se adunau membrii organizaţiei, p.urfînd măşti 
de leopard şi cuţite-ascuţite, în formă de ghiară, cu lame cu 
tăiş dublu. Călăul, care purta şi el o blană de leopard, făcea 
o incizie în formă de U pe pieptul victimei, dădea la o parte 
pielea şi cerceta organele conform ceremonialului. Apoi, 
corpul era spintecat în patru bucăţi, fiind tăiată cîte o porţie 
pentru fiecare membru, iar faţa era despărţită de cap. Tatălui 
şi mamei victimei li se dăruia o bucăţică din fiica lor, ceea ce 
însemna că ei renunţau la dreptul de a declanşa o dihonie 
sîngeroasă (s.n.)” (Hans Askenasy, Canibalismul de la sacri¬ 
ficiu la supravieţuire , traducere de Irina Nicolescu, Ploieşti, 
Editura Eleusis, 1996, p. 105). Mulţi misionari europeni din 
Africa sînt convinşi că ritualul mai supravieţuieşte şi astăzi în 
anumite ţinuturi îndepărtate din Sierra Leone. 

39. Rene Girard, op. cit., p. 24. 

(Grecia, Roma), sacrificiul a început să intre într-un con 
de umbră, dînd impresia unei jenante şi inutile instituţii 
religioase. 

Nu orice violenţă devine eficientă în stingerea răzbu¬ 
nării. Apanajul aparţine în exclusivitate violenţei sacrificiale. 
Or, sacrificiul aparţine sacrului. Prin urmare, violenţa şi 
sacrul sînt inseparabile, conchide în raţionamentul său 
antropologul american. Pe de altă parte, este ştiut faptul 
că funcţia preventivă a sacrificiului are loc într-o atmosferă 
non-violentă, aproape pacifistă. Aceasta din urmă nu 
încetează a fi şi ea sacră, în concluzie, sacrul, indiferent 
de funcţiile sale sociale, numeşte întregul (Divinitas) unei 
realităţi. Cuprinde în sine şi justifică Binele şi Răul, 
Adîncul şi înaltul, Lumina şi întunericul. Este o amplă 
unitate a contrariilor. 

Rene Girard distinge, totuşi, între violenţa criminală şi 
cea pură, sacrificială. Orice sînge vărsat în afara ritualurilor 
este impur. Numai sîngele victimei consacrate poate avea 
rolul terapeutic asupra comunităţii. „Criza sacrificială” 
numeşte tocmai pierderea diferenţei dintre violenţa 
impură şi cea purificatoare. In fond, criza sacrificială este 

numai unul dintre chipurile disimulate ale crizei lumii 
moderne. 


Omul, înţeles ca obiect al sistemului sacrificial, apare 
şi în cadrul sacrificiilor de construcţie (M. Mauss, H. Hubert, 
Essai..., p. 104). Ele funcţionau pe baza unei gîndiri 
metafizice. Conform acesteia, numai zeul este în măsură a 
crea liber, permanent, fără durere şi consum de substanţă. 
Omul, făptură creată, nu poate fi asemenea lui. Acesta 
creează, uneori remarcabil, dar niciodată desăvîrşit, doar 
cu durere, suferinţă şi sacrificiu. Pentru ca o creaţie 
umană să poată fiinţa, ea trebuie însufleţită. Omul trebuie 
să-i sacrifice o fiinţă vie. O savantă analiză a acestor tipuri 
de sacrificii o realizează Mircea Eliade în Comentarii la 
Legenda MeşteruluiManole. Textul său vine în consonanţă 
cu eseul lui M. Mauss şi H. Hubert, în ceea ce priveşte 
specificul sacrificiului de construcţie. 

Orice lucru nou adus la fiinţă este o mască a morţii, 
arată Eliade. El cere un suflet pentru a putea dăinui şi 
deveni inofensiv. De aceea sacrificiul este absoiut esen¬ 
ţial 40 . Ce se sacrifica ? în primul rînd, o fiinţă umană. Nu 
una oarecare, ci chiar cea mai dragă : soţie, mamă, copil. 
Anumite spaţii istorice aveau o anume preferinţă pentru 
acesta din urmă. De ce copilul ? După unii autori (Taylor, 
Gaidoz, Sartori), spiritele copiilor fiind pure, erau mai 
puternice şi eficiente. Puteau deveni demoni protectori ai 
construcţiei. Erau în măsură însă a vindeca şi bolile 
bătrînilor regi. în multe tradiţii, un copil era jertfit pentru 
însănătoşirea unui rege. Explicaţia nu ar sta atît într-o 
transfuzie magică de sînge proaspăt, cît, mai curînd, în 
proiectarea simbolică a bătrînului în timpurile de început. 
„Copilul este un simbol ecumenic al începuturilor, al 
lucrului nou, al evenimentelor excepţionale, al trâiniciei, 

al eternităţii” 41 . 

Dincolo de toate interpretările posibile, textul lui 
M. Mauss şi H. Hubert ne oferă o anumită certitudine : 
prin sacrificii nu se căuta îndurarea Cerului, îmbunarea 
zeului atotstăpînitor. Dimpotivâ, se căuta revigorarea, 
întărirea zeului obosit sau extenuat. Acesta era şi motivul 
pentru care, îr^ Asia, tinerele fecioare îşi petreceau prima 
noapte în templele Marii Zeiţe. Copiii nu erau zămisliţi cu 


40. Mentalul tradiţional sud-est european (neaflat în atenţia 
specială a lui M. Mauss şi H. Hubert) reţine necesitatea 
permanentului sacrificiu. Cine stâpîneşte pămîntul pe care se 
ridică o casă, va muri. Cine trece primul peste un pod sau 
intră într-o clădire, de asemenea. „De aceea, în Rusia, cînd o 
familie se mută într-o casă nouă, cel mai bătrîn pătrunde cel 
dintîi. în anumite regiuni din Pacific, înainte de a intra într-o 
casă nouă, se zvîrl înăuntru ofrande sau preotul pătrunde şi 
rosteşte rugăciuni. In Borneo, cînd un rege sau un mare şef 
lua în stăpînire o casă nouă, se omora un om şi cu sîngele lui 
se stropeau stîlpii şi temeliile” (Mircea Eliade, „Comentarii la 
Legenda Meşterului Manole”, în Drumul spre centru, anto¬ 
logie de Ga briei Liiceanu şi Andrei Pleşu, Bucureşti, Editura 

Univers, 1991, p* 417). 

41. Mircea Eliade, Comentarii la Legenda Meşterului Manole , ed. 
cit., p. 420. 

viitorul soţ, ci cu preoţii sau străinii . Prin urmare, erau 
diferiţi , cu nimic asemănători celorlalţi. în timp de mo¬ 
limă, secetă sau mare primejdie, aceşti copii erau jertfiţi 
„cu scopul de a promova şi regenera forţa sacră a 
părintelui lor’^ 2 . 

2) Animalul - o constantă a sacrificiului. Trecerea de 
la sacrificarea omului la cea a animalului nu s-a făcut 
direct. Pe de altă parte, acest repertoriu al obiectelor 
sacrificiului (om, animal, ofrandă vegetală) nu trebuie 
gîndit într-o ordine strict temporală. Sacrificiul animalului 
poate coexista cu cel al omului. Alteori îl poate şi preceda. 
Succesiunea nu este deci universală şi obligatorie. în cazul 
în care s-a realizat trecerea de la om la animal, ca obiect 
al sacrificiului, au existat şi anumite secvenţe interme¬ 
diare. Una dintre acestea numea substituţia fiinţei umane 
vii cu umbra ei. „Luarea umbrei a fost un obicei foarte 
răspîndit în Balcani”, scrie Mircea Eliade. „Cel căruia i s-a 
luat umbra şi măsura a fost zidită în temelie, moare 
curînd” 43 . într-o altă secvenţă intermediară s-a renunţat şi 
la îngropatul umbrei. La temelia noilor construcţii se 
îngropau acum oase şi cranii omeneşti. Puterea sacră a 
acestora era în măsură a asigura viaţa şi durabilitatea noii 
construcţii. 

Abia în cea de-a treia secvenţă are loc trecerea deplină 
la sacrificiul animalelor. Asvamedha (sacrificiul calului) 
rămîne emolematic nu numai pentru ritualul vedic, ci 
pentru orice sacrificiu animalier în general. în India, 
singurul în măsură a săvîrşi acest sacrificiu era regele, 
„Suveranul universal”. „Dar roadele sacrificiului iradiau 
asupra întregii ţări; într-adevăr, asvamedha e considerată 
purificatoare şi aducătoare de belşug şi prosperitate în 
întregul regat” 44 . 

42. Ibidem, p. 423. 

43- Ibidem , p. 425. 

44. Mircea Eliade, Istoria credinţelor şi ideilor religioase. De la 

epoca de piatră la Misterele din Eleusis , traducere şi postfaţă 

de Cezar Baltag, Bucureşti, Editura Ştiinţifică, 1992, voi. I, 

p 219. 

Deşi motiv universal în istoria şi sociologia religiilor, 
sacrificiul calului poate să fi fost la originea sa o sărbătoare 
de primăvară, un ritual specific începutului de ? n. „Dar 
noi ştim că sacrificiul se repeta periodic pentru că ritmul 
naturii impune această periodicitate” 45 , afirmă M. Mauss şi 
H. Hubert. Ideea repetiţiei periodice poate fi un argument 
pentru justificarea originii sacrificiului într-un ritual de 
primăvară. Esenţial rămîne însă, în orice sacrificiu ani¬ 
malier, sensul ultim al acestuia. întotdeauna el urmăreşte 
însufleţirea periodică şi desăvîrşirea creaţiei divine. 

3) Ofrandele — daruri sau sacrificii ? Nici în cazul 
ofrandelor nu avem de a face cu o înlocuire directă a 
jertfelor animale. Există şi aici diferite elemente de 
tranziţie. Un exemplu îl constituie metalul nobil . în Mexic, 
de pildă, se punea la temelia caselor nou construite aur, 
argint şi perle. Toate erau metale care conţineau forţă, 
durată şi deplină putere cosmică. Insuflau viaţă şi trăinicie 
noii construcţii. Cu timpul, aceste metale vor fi înlocuite 
cu ofrandele. 

M. Mauss şi H. Hubert accentuează în Essai sur la 
nature et la fonction du sacrifice diferenţa dintre sacrificiu 
şi ofrandă. Atunci cînd „homo religiosus” aduce pe altarul 
templului anumite lucruri sau alimente, acestea cunosc cu 
certitudine o schimbare de statut ontologic. Trec din 
regimul profan în cel sacru. Aparţin, de acum înainte, 
doar preoţilor templului. Un asemenea tip de ofrandă 
poate fi interpretată ca dar. Natura celui care dăruieşte 
rămîne, nu de puţine ori, neschimbată. 

Cu totul altfel stau lucrurile în cazul sacrificiului. Ceea 
ce se dăruieşte are efecte directe şi imediate asupra 
oficiantului. La sfîrşitul sacrificiului întreaga lui natură se 
găseşte schimbată. Efectul lui nu se reduce niciodată 
numai la darurile oferite. „In cazul sacrificiului energiile 
religioase puse în joc sînt mult mai puternice, de unde şi 
ravagiile lor” 46 . Ele preiau şi transmută ontologic atît 


45. M. Mauss, H. Hubert, op. cit., p. 117 

46. M. Eliade, Ibidem , p. 13. 

sacrifica torul cît şi obiectele sacrificate. întregul sistem 
sacrificial va sta sub semnul absolutului. 

întrebarea este care ofrande* / pot deveni sacrificii ? 
Oricare dintre ele, cu condiţia distrugerii . Numai înjun¬ 
ghierea, sfîşierea şi mistuirea acestora poate marca 
definitiv trecerea ofrandelor în sacrificiu. „Este evident că 
ofrandelor de acest gen trebuie să le fie rezervate 
denumirea de sacrificiu” 48 , conchid M. Mauss şi H. Hubert. 
La rîndul său, Mircea Eliade insistă şi el asupra faptului că 
„sensul primordial al ofrandelor vegetale, cît şi al acelora 
animale era acelaşi: promovarea construcţiei la rangul 
„făpturilor”, al existenţelor care durează, care trebuie deci 
„însufleţite”, fie prin sufletul sau sîngele jertfei, fie prin 
„puterea” insuflată de anumite substanţe (aur, perle, 
alimente) sau efigii” 49 . Imaginea pe care Eliade şi-a 
format-o asupra ofrandelor este diferită de cea prezentată 
de M. Mauss şi H. Hubert. După autorul român, ofrandele 
(vegetale sau animale) sînt forme tîrzii, simpliste şi 
desacralizate ale sacrificiului. Chiar distruse, consacrate, 
ele nu se mai pot ridica la valoarea şi eficienţa sacrificiului 
uman sau animalier. Rămîn doar imagini tîrzii^şi palide a 
ceea ce sacrificiul a fost odată^ 5 °. 


47. Asupra unui gen de ofrandă care devine dar sacrificial s-a 
oprit şi Cari Gustav Jung (Dus Wandlungssymbol in der 
Messe ). Este vorba de Pîinea şi Vinul sacru. Grîul pîinii este 
simbolul „numenului divin” care moare iniţiatic pentru a putea 
apoi renaşte. Vinul este lichidul stării extatice, beatifice. 
Împreună nasc întîiul şi pe cel mai bun rod ^dintre toate cele 
posibile. El numeşte întreaga creaţie, cuprinzînd Natura, Omul 
şi Zeul deopotrivă. 

48. M. Mauss, H. Hubert, op. cit., p. 13. 

49. Mircea Eliade, Comentarii la Legenda Meşterului Manole, ed. 
cit., p. 427. 

50. Semne tîrzii, uneori greu de desluşit, a unor urme sacrificiale 
în tradiţia românească poţi întîlni în recenta carte a Ofeliei 
Văduva, Paşi spre sacru. Din etnologia alimentaţiei româneşti , 
ed. cit., în special subcapitolul „Simbolismul sîngelui”, 
pp. 158-159. Amintiri ale vechilor acte sacrificiale sînt decrip¬ 
tate de autoare în rîndul ofrandelor tradiţionale româneşti 
(brîul roşu al mamei, colacul de nuntă legat cu fir roşu, găina 
naşului gătită în roşu sau special aleasă de această culoare etc.). 

V. Despre sacrificiul creştin 

în partea ultimă a capitolului „Le sacrifice du Dieu”, 
M. Mauss şi H. Hubert urmăresc prezenţele tîrzii, mo¬ 
derne, ale vechilor sacrificii. în opinia celor doi sociologi, 
străvechile sacrificii nu au dispărut, ci au supravieţuit în 
plin creştinism. O dată ar fi vorba de sacrificiul supra¬ 
vieţuitor la modul general în ritualul catolic : „sacrificiul 
mîntuitor al zeului se perpetuează în messa zilnică” 51 . 
Altădată trimiterea la sacrificiul supravieţuitor este mai 
exactă : „mecanismul consacrării missei catolice este în 
linii generale acelaşi cu al sacrificiilor hinduse” 52 . 

Motivul sacrificiului în creştinism a fost reluat, inter¬ 
pretat şi de alţi autori după publicarea cărţii lui M. Mauss 
şi H. Hubert. Unii dintre ei acceptă existenţa unei forme 
speciale de sacrificiu în creştinism, alţii dimpotrivă. în 
Wandlungen und Symbole der Libido (1912), C.G. Jung 
interpretează sacrificiul ca simbol al procesului de indivi¬ 
duale. Eul conştient se sacrifică sub semnul totalităţii 
Sinelui. între 1940-1941, în urma convorbirilor de la 
Eranos, Jung va lărgi cadrele simbolice ale sacrificiului la 
alchimie, vise şi, mai ales, la liturghia missei creştine (.Das 
Wandhingssymhol in der Messe). Astfel sacrificiul creştin 
îi apare autorului elveţian „cu totul diferit”. Cei ce sacrifică 
este, deopotrivă, sacrificator şi sacrificat Pot fi subiect 
creştin al acţiunii (deci sacrificator) dar, în acelaşi timp, 
mă pot dărui pe mine însumi în sacrificiu. Altfel spus, eu 
sînt şi cel sacrificat. Dar pînă la ce limită eu mă pot dărui 
pe mine însumi ? Pentru a putea răspunde trebuie să-mi 
cunosc întreaga amploare a dăruirii. Să ştiu în ce măsură 
mă pot identifica cu lucrul dăruit. Indiferent de realitatea 
acesteia, ea rămîne întotdeauna o dăruire â fonds perdu, 
fără nici o dorinţă de recompensă. Invers, nu mă pot 
dărui, adică nu pot renunţa la mine însumi, dacă nu 
mi-am stins în prealabil orice urmă de egoism. Doar în 


51. M. Mauss, H. Hubert, op. cit., p. 121. 

52. fbidem , p. 122. 

acest sens sacrificiul se numeşte, scrie Jung, şi sacrificiu 
de sine. El dă adevărata măsură a umanităţii noastre. 

Cui sacrific eul conştient ? Cui mă dăruiesc ? Ce întîl- 
neşte Eul meu dincolo de sine însuşi ? O conştiinţă morală 
colectivă, cum credea Freud ? Nu. Opinia publică sau un 
cod moral ? Nicidecum. Dincolo de eul ce se sacrifică 
dăruindu-se se află Şinele. Întîlnirea lui cu lumea mundanâ 
şi cu eul propriu este rară, episodică. Ea apare sub forma 
unei întâmplări destinale (Ştefan Afloroaei), sub mandatul 
căreia Şinele inconştient îşi face intrarea în lumea Eului 
conştient. Şinele este părintele sacrificator, iar Eul este 
fiul sacrificat. In expresie testamentară, Şinele este bătrînul 
Avraam pregătit să-şi sacrifice fiul, iar Eul este fiul 
sacrificat. Avraam jertfind, simte totuşi răceala cuţitului în 
propriul său trup. Sacrificînd este el însuşi sacrificat. 
„Şinele înfăptuieşte actul de sacrificiu asupra Iui însuşi”. 
Sacrificîndu-se, el nu cîştigă nimic. Eul, în schimb, se 
poate cîştiga pe sine însuşi, doar în măsura în care se 
pierde. „Avem cu adevărat numai ceea ce dăruim”, pare a 
rosti în permanenţă acesta. Altfel spus, în termenii orto¬ 
doxismului valah, „dăruind vei dobîndi” (N. Steinhardt). 

Forma ultimă, definitivă, a dăruirii o întîlnim, totuşi, în 
creştinism. Joseph De Maistre (Trăite sur te sacrifice, 1809) 
remarcă profunda mutaţie pe care Iisus o face cu putinţă, 
în locul nevinovăţiei animalului sau a inocentului substituit 
vinovatului, creştinismul va pune pe „dreptul nevinovat”. 
Acesta va pătimi deopotrivă bucuria şi suferinţa în aştep¬ 
tarea harului mîntuitor. Origene, arată De Maistre, a 
insistat asupra neobişnuitului din sacrificiul christic. 
„Sîngele vărsat pe Golgota n-a fost folositor numai oame¬ 
nilor, ci şi îngerilor, aştrilor şi tuturor făpturilor create”. 
Este în joc ceea ce mai tîrziu Eliade numea a fi „creşti¬ 
nismul cosmic”. în cuprinsul lui, toate suspină aşteptînd 
venirea de p,e urmă a Mîntuitorului. Cum este însă cu 
putinţă ca o făptură neprihănită, Fiu al Cerului, să se 
sacrifice pentru păcatele celor mulţi ? Răspunsul, crede 

De Maistre, este „o minune de neconceput care satisface 
raţiunea zdrobind-o”. 

Venind chiar din interiorul teologiei, părintele Serghei 
Bulgakov (La Sagesse divine et la Tbeantbropie , 1944) 
regăseşte în creştinism modelul sacrificiului o ubstitutiv. 
„Mîntuirea este sacrificiul iubirii care se oferă pe sine 
pentru mîntuirea lumii”, scrie Bulgakov. Numele creştin 
al acestei Iubiri este Iisus. Este acesta Altul absolut care se 
sacrifică şi pentru mine ?! O asemenea întrebare este cel 
puţin neinspirată. De ce ? Pentru că, în sacrificiul creştin, 
nu se mai păstrează diferenţa juridică, simplistă, între „al 
meu” şi „al tău”. lisus face cu putinţă identitatea dintre „eu” 
şi „tu”. Acel „al tău” devine acum un „al meu” mai ascuns, 
tainic, de puţine ori cunoscut. Făptura christică se sacrifică 
în permanenţă în fiecare dintre noi. O face (şi) pentru păca¬ 
tele de noi săvîrşite şi de ea asumate. Dar nu numai pentru 
aceasta. „Hristos nu este nicidecum doar un „altul” pentru 
fiecare om, pentru că El este Adam cel Nou care cuprinde 
fiecare individ uman şi este omul la modul integral” 53 . 

Identitatea noastră cu Mîntuitorul este dincolo de 
puterea de înţelegere a minţii omeneşti. Misterul ei poate 
fi sugerat, dar niciodată explicat. Motivul Sfintei Treimi - 
prezent şi în sacrificiul creştin — potenţează realitatea 
acestei tainice unităţi. Sacrificiul creştin este „iubirea care 
răstigneşte a Tatâlului şi iubirea răstignită a Fiului”. 
Ambele se împlinesc în iubirea fără prihană a Duhului i 
veşnic şi sfînt. Este în joc o kenozâ (golire) sacrificială a 
întregii Treimi, urmată de o punere pe cruce şi de o 
înviere. Toate împreună dau seama cel mai bine de mis¬ 
terul sacrificiului substitutiv. 

Marca interpretării teologice se păstrează şi în textele | 
lui Hans Urs von Balthasar 54 . Autorul german reia motivul 
împreuna-răstignirii lui Hristos. Or, pentru ca făptura 
creată să se sacrifice împreună cu mîntuitorul ei, trebuie 

53. Serghei Bulgakov, La Sagesse divine et la Tbeantbropie , in 

„Transilvania”, nr. 1-2/1993, p- 49- 

54. Sacrificiul creştin. Mîntuire şi misiune este un discurs ţinut 
de Hans Urs von Balthasar la cea de-a 85-a „Deutsche 
Katholikentag” (Congres al catolicilor germani) şi publicat § 
ulterior în „Neue Klarstellungen”, Johannes Verlag, Einsiedeln, 

1977, pp. 158-173. 

ca în „prealabil” să se fi sacrificat singură pentru acesta ! 
Hristos „moare împreună cu cineva care a murit deja 
dinainte (s.n.) pentru el”, scrie von Balthasar. Martirajul 
devine astfel o condiţie esenţială a sacrificiului creştin. Aş 
remarca faptul că nu trebuie, totuşi, înţeleasă „condiţia” 
ca pe ceva care precede în timp impreună-sacrificiul De 
asemenea, termenul de „prealabil” nu numeşte nici el o 
situare anterioară în cuprinsul timpului. în martirajul şi 
sacrificiul christic enstazele temporale (trecut, prezent, 
viitor) sînt total resemnificate. Martirajul nu precede ca o 
condiţie esenţială actul sacrificiului. Cele două se săvîrşesc 
numai împreună, printr-o tainică şi nedisimulată conlucrare. 

De o părere cu totul diferită este însă Rene Girard (Des 
choses cacbees depuis lafondation du monde , 1978). Pasa¬ 
jele neotestamentare invocate pentru a justifica concepţia 
sacrificială a Patimii trebuiesc interpretate în afara sacri¬ 
ficiului. Nu există nici un fel de sacrificiu în creştinism! 
Argumente ? Anumite fragmente testamentare de genul: 
„Mergeţi deci, învăţaţi ce înseamnă : Milă voiesc, iar nu 
jertfă” (Matei 9, 13). Nu sacrificiul trebuie reţinut atunci 
cînd facem o radiografie a lumii creştine modeme, ci 
faptul violenţei. Temeiul oricărei culturi şi civilizaţii este, 
după Girard, crima, omorul originar. „Omenirea întreagă 
este întemeiată pe escamotarea mitică a propriei violenţe, 
mereu proiectată asupra a noi şi noi victime 55 . Violenţă şi 
moarte - acestea sînt simbolurile societăţii moderne şi 
nicidecum sacrificiul. De aceea metafora întregii umanităţi 
este mormîntul. Nerecunoscîndu-1, îl blamăm şi-l disimu¬ 
lăm la nesfîrşit. Odată trebuie să acceptăm, declamă Rene 
Girard, că violenţa ne locuieşte pe fiecare în parte şi că 
sacrificiul este, în creştinism, o realitate mult prea puţin 
evidentă. Afirmaţiile lui Rene Girard sînt mai curînd 
provocatoare decît convingătoare. O dată ce am înţeles că 
sacrificiul (asemenea fricii, erosului, sacrului) este un 
element consubstanţial condiţiei umane, cred că sîntem 
îndreptăţiţi acum să încercăm a-i desluşi urmele şi în 
cuprinsul tîrziu al timpului modern. 


55. Rene Girard, Des choses cachees depuis la fondation du 
monde, în „Transilvania”, nr. 1-2/1993, pp. 46-47. 

VI. Trei ipostaze contemporane 

Pornind de la lectura cărţii lui M. Mauss şi H. Hubert, 
a unor mituri şi texte consacrate, aş vedea, în cuprinsul 
societăţii contemporane, existenţa a trei ipostaze sacriii- 
ciale. Le voi prezenta pe fiecare în parte, pentru a le 
surprinde specificul şi diferenţele. Ceea ce le ţine însă pe 
toate împreună este, după părerea mea, absenţa ritua¬ 
lului. Fondul sacrificial se menţine, dar exprimarea sa 
ritualică fie s-a ocultat, fie a dispărut definitiv în lumea 
modernă. 

1) Parcefal şi sacrificiul celor neesenţiale. Mircea Eliade 
ne oferă o interpretare specială a mitului lui Parcefal. 
Ţinutul unde sălăşluia regele pescar, scrie Eliade, agoniza 
sub puterea unui neînţeles blestem. Totul era pustiu şi 
fără de viaţă. însuşi regele se usca de viu pe măsura 
trecerii timpului. Cauza bolii lui şi a întregului regat 
continua să fie un mister pentru toţi. în momentul în care 
cavalerul Parcefal ajunge la castelul regelui, el se mani¬ 
festă cu totul altfel decît ceilalţi vizitatori. îi pune regelui 
direct întrebarea esenţială : unde este Potirul, Sfintui 
Graal ? Ca prin minune, prin simpla rostire a întrebării, 
întregul ţinut şi-a revenit. 

Parcefal îşi sacrificase orice curiozitate, oprindu-se 
numai asupra întrebării esenţiale. Ea era aşteptată. Simpla 
sa formulare a fost suficientă pentru ca efectul să devină 
evident. De prezenţa lui s-a bucurat nu numai regele şi 
curtea, ci întreg cosmosul. Putem înţelege din acest mit 
că, de fapt, „firea întreagă suferă de nepăsarea omului 

faţă de întrebarea centrală’ 06 . 

Tîlcul acestui mit este astăzi neobişnuit de actual. Din 
nefericire, puţini dintre noi mai gîndesc şi formulează 
întrebările esenţiale (despre originea omului, sensul vieţii, 
taina iubirii, misterul morţii). Celorlalţi, ele au început să 
nu le mai spună nimic nou. Astăzi aceste întrebări sînt 

56. Mircea Eliade, Insula lui Eutbanasius , Bucureşti, Editura 
Humanitas, 1993, p- 167. 

considerate drept „fosile vii", idei de o splendidă inactu- 
alitate. Esenţiale au ajuns întrebările vieţuirii şi supra¬ 
vieţuirii în timpul de tranziţie. Ele ne sînt administrate 
eficace, în porţii bine drămuite, zi de zi. Tocmai de aceea 
aş crede că este bine venită o privire sacrificială peste 
cenuşiul de zi cu zi. în ultimă instanţă este important 
cum spui, dar esenţial râmîne, în continuare, ceea ce 
spui. Contează enorm dacă rosteşti o întrebare esenţială , 
sau te risipeşti în iluziile, uneori diabolice, ale glosso- 
gonicului... 

2) Sacrificiul interior. în Aranyaka ■ (textele „de pădure”), 
vechii hinduşi propuneau un alt tip de sacrificiu. El nu 
mai era acum orientai în afară şi nici nu mai era adresat 
zeilor „de dincolo”. Noul sacrificiu este destinat zeilor din 
propriul trup. El devine interior. „Dacă într-un sacrificiu 
vedic li se oferă zeilor soma , unt topit şi foc sacru, în 
practica ascetică li se oferă un „sacrificiu interior” în care 

r « 

funcţiile fiziologice se substituie libaţiilor şi obiectelor 
rituale’ 07 . Respiraţia şi ritmul firesc al trupului sînt acum 
sacrificate. Suflul respiratoriu este jertfit cuvîntului, şi 
invers. Deci, faptul obişnuit al vieţii (respiraţia, simpla 
rostire a cuvintelor) va lua acum forma unui sacrificiu. 
Respiraţia nu mai este naturală, adică haotică, întîmplă- 
toare. Este sacrificată, ritmată şi deplin conştientizată. 
Mintea şi limbajul la fel. 

Dacă toate acestea se pot sacrifica, atunci de ce n-am 
putea jertfi şi fapta socială, acţiunea orientată asupra 
Celuilalt ? Bbagauad-Gita, cartea a VII-a din Mahabbarata , 
consideră că faptul acesta este posibil. Cum ? Săvîrşincl 
totul ca un ritual sacru. Orice profesiune sau acţiune 
socială poate fi transmutată în „dinamisme transperso- 
nale”. Ce înseamnă aceasta ? Nimic altceva decît a acţiona 
ca şi cum ai face-o în locul celuilalt, renunţînd la fructul 
actelor tale. Totul devine atunci sacrificiu. Orice urmă de 
pragmatism este ştearsă. Actul social ajunge a fi săvîrşit cu 
special : acţionăm ca şi cum nu noi am acţiona ci, 



57. Mircea Eliade, Yoga. Nemurire şi libertate , traducere de Waiter 
Fotescu, Bucureşti, Editura Humanitas, 1993, p. 103- 

valoare incontestabilă. Ele sînt, ele altfel, aproape 
clasice, la fel ca şi ipoteza potrivit căreia sabatul ar fi o 
fructificare a sărbătorilor lunii noi şi ar fi coincis, la 
origine, cu acest ritual. Principiul aflat la baza sabatului 
şi a sărbătorilor nu este nici măcar specific celor două 
religii semitice. Valoarea simbolică atribuită anumitor 
zile, asupra cărora se exercită, în acelaşi timp, interdicţii 
speciale o găsim mai peste tot. Să semnalăm mai ales 
existenţa la negrii de pe coasta Guineii a unui veritabil 
sabat, cu interdicţia de a se folosi de foc. Interdicţiile, 
chiar postul fac parte integrantă din riturile agrare şi de 
vînătoare. Nimic surprinzător deci în faptul că regimul 
interdicţiei a căpătat o valoare proprie. Interdicţia 
rezultă din prezenţa divinităţii, a lucrurilor religioase, 
în chiar mijlocul societăţii. Acolo unde se află lucrurile 
sfinte, activitatea temporală este inhibată. Interdicţia 
era valabilă în întregime numai pe o perioadă limitată 
tocmai pentru ca oamenii să o depăşească dintr-o dată. 
Astfel era îndeplinită legea ; după care oamenii erau 
liberi. întreruperile periodice ale vieţii (zi sabatică, an 
sabatic) erau preţul acestei libertăţi. 

Vom adăuga precedentului fragment analiza următoare, 
privitoare la acelaşi subiect (1907)*: 

Sabatul israelit era o lege străveche a canaaniţilor. De 
la ei a împrumutat Israel sărbătoarea celei de a şaptea 
zile, imposibil de respectat şi fără interes pentru 
nomazi. Faptul că, în Babilonia, zi ele a 7-a, a 14-a, 
a 21-a şi a 28-a din cea de-a doua Elul şi, de asemenea, 
din alte luni erau considerate fiecare drept „dies ater”, 
drept zile de penitenţă şi rugăciune, în timpul cărora 
era periculos, cel puţin pentru rege, preot şi doctor, 
să facă vreo activitate oarecare şi, pe de altă parte, 
faptul că întîlnim în inscripţiile cuneiforme cuvîntul 


* Extras clin „Annee sociologique”, 10. 

sab(p)attum , aceste două fapte indică Babilonul ca 
fiind patria originară a sabatului. Astrul selenar diviza 
luna în patru părţi, prima zi era numită „lună nouă”, iar 
celelalte (7, 14, 21, 28) ar fi purtat numele „sabat”, 
în acelaşi mod în care, de altfel chiar în Vechiul 
Testament, sînt numite atît „luna nouă”, cît şi sabatul. 
Noutatea (instituţiei israelite) ar fi constat în aceea că 
aceste zile i-ar fi fost închinate de Israel lui Iahve şi că 
sabatul ar fi fost separat de luna nouă şi, fără a ţine 
cont de începuturile lunilor, ar fi parcurs anul şi, astfel, 
l-ar fi împărţit pur şi simplu în săptămîni de şapte zile. 
Aşa expune Meinhold, în termeni excelenţi, rezultatele 
la care cred că au ajuns istoricii şi filologii, asiriologii 
şi ebraiştii. 

Totuşi, mai era mult pînă să se ajungă la o certitu¬ 
dine. în primul rînd, teoria a fost zdruncinată pe latura 
babiloniană : sabattum -ul a apărut nu ca un sfîrşit de 
săptămînă, ci drept o zi cu lună plină. în al doilea rînd, 
ea a fost zguduită dinspre latura israelită : se pune 
problema dacă, într-adevăr, sabatul sâptămînal fiind cu 
siguranţă recent, sabatul lunii pline nu ar fi foarte 
vechi. Meinhold dezbate chestiunea şi, după părerea 
noastră, o rezolvă în mod parţial satisfăcător. 

«Ai 

In cărţile de dinainte de exil, sabatul ar fi fost - 
este, evident, o ipoteză, însă una plauzibilă - sărbă¬ 
toarea lunii pline, o sărbătoare ce corespunde exact 
celei a lunii noi; etimologia propusă ar putea, de 
altfel, să fie corectă şi să alăture, în fond, uri rit ebraic 
unui cuvînt ebraic, şi nu să oblige, ceea ce este dificil, 
să se admită un împrumut pentru o sărbătoare atît de 
importantă. în fond, au existat întotdeauna sărbători 
lunare, independente de orice poziţie în cadrul 
săptămînii, dintre care una purta numele de sabat. 

Rămîne deci problema originii săptămînii. M. o 
detaşează de orice comput astronomic ; face din aceasta, 
atît în Israel cît şi în Babilonia, un efect al cultului şi al 
mitologiei aritmetice, un derivat al credinţelor şi prac- 

ticilor legate de numărul 7, a căror existenţă, atît într-o 
religie cît şi în cealaltă, poate fi demonstrată fără prea 
mare dificultate. în ţinuturile canaanite, împărţirea 
lucrurilor în grupuri de şapte şi, în special, ritmul celor 
şapte ani, al anului sabatic şi cel al necultivării pămîn- 
turilor par să fi fost străvechi, iar sărbătorile de şapte 
zile sau cele legate de multiplii de şapte par să fi 
existat ca atare încă din epoca istorică. Autorul merge 
chiar pînă la a presupune - supoziţie gratuită dacă 
vom cerceta textele, supoziţie plauzibilă dacă, după 
cum vom vedea, ţinem seama de necesităţile de fapt - 
că repausul din şapte în şapte zile, încă din vremurile 
de dinainte de exod, constituie regula, independentă 
de evenimentul babilonian. 

Noutatea ce derivă din reconstituirea comunităţii 
evreieşti ar fi următoarea : relativa abandonare a 
sărbătorii de lună nouă corespunzătoare unei consa¬ 
crări a celei de-a şaptea zile lui Iahve, consacrare ai 
cărei termeni definitivi nu s-au fixat decît o dată cu 
Macabeii. 

Am analizat destul de amănunţit teoriile şi ipotezele 
lui Meinhold. Şi aceasta pentru că importanţa, nu 
numai istorică, ci şi sociologică a problemei este consi¬ 
derabilă. Desigur, numeroasele dovezi invocate nu au 
alt fundament decît critica wellhausiană, iar pentru 
noi, un număr însemnat de teorii filologice asupra 
Paştelui sau a capitolului al XX-lea din Exod sînt lipsite 
de un temei real. Totuşi, nu-i putem nega lucrării lui 
Meinhold o anumită originalitate - prin raportare 
la teoria ortodoxă sau la teoria împrumutului babilo¬ 
nian - o oarecare îndreptăţire şi o înţelegere destul de 
vie a problemei fixării timpului sacru în timp, şi numai 
în timpurile ciclice. Cu îndreptăţire, autorul nu admite 
posibilitatea unui împrumut de la cultul babilonian, 
împrumut care, de altfel, n-a fost dovedit, căruia nu i 
s-a precizat modalitatea şi cauza şi căruia nu este 
posibil să-i fie reprezentat nici chiar mecanismul. Pe 

bună dreptate, el admite că a existat o evoluţie în 
definirea trăsăturilor sabatului şi o trecere de la o 
simplă zi nelucrătoare la o zi de sărbătoare. Cu aceeaşi 
îndreptăţire, a separat noţiunea de săptămînă de cea 
de unâ. De altfel, ca un motiv suplimentar faţa de cele 
ale lui M., cea dintîi nu se putea împăca nicicum cu 
cea de a doua, în Israel durata lunii „selenare” rămînînd 
întotdeauna nedeterminată. Şi cum sabatul este, nu 
numai pentru societăţile noastre, ci şi în sine, ca feno¬ 
men social, unul din cele mai tipice, ilustrînd cel mai 
bine fenomenele colective ce dau cadenţa desfăşurării 
sacrului în timp, considerăm întreaga istorie ca fiind 
una din cele mai interesante şi sîntem foarte surprinşi 
de această recunoscută independenţă a cultului numă¬ 
rului şi a cultului astronomic. 

Credem totuşi că M. a comis două greşeli, una 
constînd în exagerare şi cealaltă în ignorarea anumitor 
fapte. Exagerează, cu siguranţă, prescripţiile referitoare 
la anul sabatic. Pe de altă parte, autorul diminuează 
influenţa interdicţiilor sabatice sau, mai curînd, nu ţine 
seama de ele ; are, poate, convingerea că acestea au 
putut fi supuse unor legi şi unei- sistematizări rapide, 
după exod. După părerea noastră, e o eroare, iar 
pentru noi cea de a şaptea zi este, de la bun început, 
la Ierusalim cel puţin, dacă nu pentru întreg Israelul, 
ziua lui Iahve. Interdicţiile de felul celor care privesc 
focul, fundamentale în noţiunea sabatului, n-au putut 
fi importate din Babilon ; dar nici nu au putut să se 
nască din nimic. Nu credem că a trebuit să se aştepte 

p _ ■ - . ■ * • . ■ * • • ’ ; , 4 

apariţia „comunităţii celor drepţi” (în Franţa, spunem a 
săracilor) pentru ca îndatoririle de cult ale sabatului să 
fi fost respectate ; iar în ce ne priveşte interdicţia de a 
părăsi oraşul, este o trăsătură mult prea veche pentru 
a nu vedea aici un fenomen originar. 

Dacă dezacordul nostru faţă de Meinhold nu este 
foarte mare, motivul este unul profund. El derivă înde- 

osebi din faptul că, datorită comparaţiei metodice cu 

care ne-am obişnuit, am ajuns să considerăm sabatul 
altfel decît el. Cunoaştem nenumărate societăţi aşa-zis 
primitive care au un repaus în a treia, a zecea zi etc: 
şi, pe de altă parte, cunoaştem numeroase sărbători, 
numeroase perioade ritualice, cu interdicţii variate, 
cuprinzînd aproape toate interdicţiile sabatice, chiar şi 
pe cele referitoare la prepararea hranei şi la folosirea 
focului. Ne va fi greu să credem că, de la bun început, 
sabatul n-a fost o zi a zeului, dacă vreţi, a unui zeu, şi 
nu vedem nici un motiv să nu admitem că a aparţinut 
unei populaţii nomade şi să credem că a fost împru¬ 
mutat de Israel chiar de la locuitorii Canaanului. 

'i • '• 4 • • v 

[2] Iată analiza citată (1898)* [Cf. supra ., p. 86, nota 177]: 

La drept vorbind, autorul nu intenţionează decît să ne 
ofere un ansamblu de fapte * 1 . Am spune că avem de-a 
face cu un colecţionar care pune la dispoziţia publi¬ 
cului piesele adunate. Conştiinţa care, de altfel, a 
supravegheat reunirea acestor materiale şi rîvna depusă 
aici de-a lungul atîtor ani sînt notabile. S. ajunge să 
condenseze în această carte aproape toate datele 
cunoscute despre roata simbolică şi zvastică şi să adune 
un număr impresionant de informaţii asupra mişcărilor 
circulare în majoritatea religiilor. Există, totuşi, şi 
omisiuni. S. uită că a existat o zvastică în Mexic. Pe de 
altă parte, enumerarea mişcărilor circulare prezente în 
diferitele ritualuri este departe de a fi exhaustivă : 
procesiuni catolice, purtarea legii în sinagogi etc. 
sînt neglijate, fără a mai pune la socoteală corurile 
antice şi dansurile pe care S. însuşi recunoaşte că nu 
le-a putut studia. 

* Extras din „Annee sociologique”, 1. 

1. W. Simpson, The Buddhist Praying-Wheel. A Collection of 
Material Bearing upon the Symbolism of the Wbeel , and 
Circular Movements in Custom and Religious Ritual, Londra, 
1896. 

Titlul „La roue â prieres bouddhiques” indică mai 
curînd ocazia decît subiectul lucrării. Un timp, în 
perioada unei şederi la frontiera tibetană, S. a fost 
foarte interesat de cilindrele de rugăciuni, oricît de 
numeroase ar fi fost; a cumpărat două ; a meditat, s-a 
informat în privinţa altor cazuri budiste ale aceluiaşi 
obicei (China, Japonia). Apoi a remarcat ca numele 
tibetan şi sanscrit semnifica „roata legii”. Aşa-numitul 
cilindru nu era deci decît o variantă de roată simbolică. 
A mai remarcat sensul întotdeauna identic al mişcărilor 
roţii, în mod constant de la dreapta la stînga, în sensul 
mişcării soarelui, al aproape tuturor mişcărilor circulare 
ale hinduşilor şi celţilor în jurul unui altar ; de aici 
acest studiu general. 

„Roata de rugăciuni” constă în principal dintr-un 
cilindru pus în mişcare, fie printr-o funie trasă de lama, 
fie prin orice alt mijloc, de apă, de trecători. Ea poartă 
înscrisă o formulă uniformă, exprimînd adorarea lui 
Buddha. Este rotită în sensul în care preoţii dansează 
sau se învîrt în jurul statuii divinului ascet. Or, această 
roată, deşi nu apare în ritual decît într-o epocă tîrzie, 
exista deja în mitologia budistă cea mai veche. 
Reprezentată pe stîlpii stupelor de la Barhut şi Sachi 
(sec. II î. K.), ea este roata legii, cea pe care a rotit-o 
Buddha în timpul învăţăturii sale, „marele cerc al 
puterii şi al legii”. Nimic surprinzător dacă, în degeneres- 
cenţa budismului, în această mişcare în care el se reduce 
la practicile exterioare, imitaţia materială a gestului 
mitic al lui Buddha devine un fapt salutar. Acest simbol 
al roţii a fost unul central în budism, forma templului 
putea ti dedusă de aici, iar stupele cele mai renumite 
prezentau forma discurilor şi a zvasticilor. 

Analiza originilor acestui simbol ne va indica semni¬ 
ficaţia sa. Roata legii făcea parte, înainte de budism, 
chiar din sistemul brahmanic ; de aici l-au împrumutat 
şi jainiştii. Pe de altă parte, sensul mişcărilor circulare, 
puterile lor sînt aceleaşi ca în budism : trebuie să ne 

Ipoteza fundamentală este aceea că riturile de con¬ 
strucţie se asociază toate cu sacrificiul, chiar cu sacri¬ 
ficiul uman. Scopul îl constituie „siguranţa edificiului”; 
modalitatea folosită este aceea de a-i oferi un spirit, o 
Via 's a sau de a cîştiga bunăvoinţa fiinţelor spirituale, 
care stăpînesc pămîntul. Despre acest sacrificiu uman 
primitiv, mitologia antică ar fi păstrat amintiri destul de 
clare : Romulus şi Remus, Osiris ( ?) ar fi victime ale 
întemeierii; iar semiţii ar fi practicat şi ei acest rit. 
Numeroase urme ar fi supravieţuit în folclorul euro¬ 
pean. Peste tot este vorba fie să se ofere un suflet unui 
pod, unui edificiu ; fie să se răscumpere viaţa construc¬ 
torului (zidar sau proprietar) printr-o altă viaţă, cel mai 
frecvent cea a unei rude, fiu, soţie etc. - Mai apoi, ritul 
s-ar fi atenuat progresiv ; victima umană ar fi fost 
înlocuită cu animale, pe urmă cu produse animale, de 
exemplu ouă; de aici s-ar fi trecut cu uşurinţă la 
sacrificarea vegetalelor. Un alt procedeu ar fi oferit de 
echivalenţa admisă între individ, pe de o parte, şi 
imaginea sau numele său, de cealaltă. Sacrificiul 
piimitiv ar fi fost atunci redus la o simplă înscriere a 
numelui fondatorului. Această ultimă ipoteză va părea 
chiar şi mai îndrăzneaţă decît precedenta. 

B. nu a simţit cît de mult diferă majoritatea riturilor 
pe care le avea de studiat apoi de cele precedente: 
sînt de un cu totul alt tip. Acestea din urmă sînt, în 
fapt, legate de sistemul consacrării, iar nu de cel al 
sacrificiului. Procesiunile cu mişcare circulară, în junii 
edificiilor construite sau pe cale de a se înălţa, picturile 
în culori simbolice de pe anumite monumente, gră¬ 
mezile de pietre cu virtuţi speciale, cu formă specială, 
în fine, mai ales riturile (actuale încă) de încheiere a 
construcţiei şi de botezare a navelor, toate constituie 
în mod evident practici de consacrare şi nu au neapărat 
o origine sacrificială. De asemenea, riturile privitoare 
la margini (hotare, şanţuri, lifnite) ţin înainte de toate, 
de imprecaţiile şi de tabuurile de proprietate. în aceste 

cazuri, sacrificiul (dacă are loc) nu face decît să întă¬ 
rească simpla sacralizare prin contact sau prin incantaţie. 

La baza oricărei teorii a lui B. se aîlă, de altfel, un 
simplism excesiv. Şi el pleacă de la ipoteza sacrificiului 
uman primitiv, cînd, de fapt, sacrificiul şi, cu atît mai 
mult sacrificiul uman nu sînt nici din punct de vedere 
logic, nici din punct de vedere cronologic riturile cele 
mai simple şi cele mai vechi. Riturile de consacrare şi 
de închinare sînt mult mai simple şi, în realitate, conţin 

t’ 

sacrificiul în germene. înainte de a fi construit case sau 
colibe pe stîlpi, sau bărci de luptă înzestrate cu un 
suflet uman, au existat proprietăţi ale căror hotare erau 
protejate prin pietre fermecate şi cercuri magice. Din 
acest punct de vedere, formele cele mai blînde ale 
riturilor de construcţie nu sînt în mod obligatoriu şi 
cele mai recente. Nu datorită evoluţiei găsim într-ima 
din cele mai vechi ruine de la Nippur un ou încastrat 
în zid. - însă B. este evident dominat de vechea 
concepţie care atribuia „primitivului” o cruzime şi o 
barbarie de neclintit. 

Această carte prezintă un oarecare interes istoric. 
Insă avem serioase rezerve asupra faptelor invocate. In 
cea mai mare parte, ele sînt preluate din 'traduceri, din 
cărţi de mina a doua şi a treia ; de aceea sînt adesea 
inexacte (cele cinci capete din sacrificiul brahman sînt 
destinate întemeierii altarului, nu a oraşelor ; sacrificiul 
cămilei la arabi este un fapt foarte, vechi şi cu o 
semnificaţie incertă etc.). Multe nu au o legătură directă 
cu subiectul, autorul enumerind tot soiul de fapte, 
chiar şi pe cele ce nu sînt rituri de întemeiere, doar 
pentru că au ceva în comun cu acestea din urmă. In 
fine, autorul admite deseori, cam prea uşor, teorii 

hazardate, cum ar fi cea a lui Trumbull, ce considera 

* 

templul o dezvoltare a pragului, sau a lui Grant Ailen, 
care îi găseşte originea în altarul-mormînt. 

MENTALITĂŢI 


Prin textul celor doi specialişti, M. Mauss şi H. Hubert, 
şcoala franceză de sociologie dă o remarcabilă replică 
studiilor consacrate sacrificiului, lansate, în cursul se¬ 
colului al XlX-lea, de E.B. Tylor, R. Smith şi J. Frazer. 
Marcînd definitiv cercetarea în acest domeniu, teoria 
dezvoltată în prezentul Eseu ... plasează actul sacrificial 
sub semnul totalităţii, întrucît cuprinde în egală măsură 
profanul şi sfinţenia, sacralizarea şi desacralizarea, crima 
şi jertfa. Un loc aparte îl ocupă, în ansamblul lucrării, 
ideea (auto)sacrificiului divin, ca formă ultimă, absolută 
a sacrificiului. Prin dăruire totală, zeul oficiază un 
sacrificiu pentru toate făpturile universului, iar din trupul 
lui jertfit apar toate realităţile lumii şi cosmosului. 

«Revenirile ofensive ale haosului şi ale răului cer fără 
încetare noi sacrificii, creatoare şi răscumpărătoare. 
Astfel transformat şi, putem spune, sublimat, sacrificiul a 
fost păstrat în teologia creştină. Eficacitatea sa a fost doar 
transferată din lumeafizică în cea morală\» 

(M. Mauss şi H. Hubert) 

